
ODAI 1 

ISOL. 


MANDEA tSOLKO UINA MAN AMA? 

Mandea Isolko uina man ama ine an - 
ching sing-on, I sol donga ine chanchiesa 
singaha. Isol dongjagenchimode, Isolko 
uina manama ine sing-anin dongjawachim, 
maina, an-ching donggijakode uina nang- 
anin dongja aro donggijakode uina joton 
ka-rongja. Indide, Isol donga, aro a-song- 
ni minderangan Isol donga ine agana. 

Bebcn Isol dongja ine science saki- 
rangchi niesoka ine milam manderang 
chanchia. Indiba chongmotko aganode, 
banga scicnccko uibegipa inanderangan 
Isol donga ine agana. Da-o an-ching 
Tsoi mai gita daka, an-ching uko uina 
man ama, ia sing-anirangko sandie nina. 

Indiba ia sing-anirangni gimin sandina 
skang minggipin singanini gimin chan- 
chichenggen. Ia sing-ania, salantini an-- 
chingni janggi tanganio an*ching saksa 

sakgipinko maikai uia? Anga indake 
aganode, “Ua inaade angniripeng ong-a.” 
Na-a aganaba donga, “Na-a uko nangni 
ripe ng ine maikai uia?” Mande saksako 
maikai uina man-a uani gimin sandie nina. 

Mande saksako uiani cholrang : 

Minde saksako maikai uina man-a 
ine an-chingo saoba sing-ode, mande saksa- 
ko ia cholrangchi uina man-a ine nikgen. 
Ia cholranga, uni dakgimin kamrangko 
nie, uni gimin manderangni aganako knae, 
aro bonkame uko gronge agangrik- 
anichi. 

Mande saksako uni dakgimin kam- 
rangko nie uina man-a. Chanchialna gita, 
mande saksani kamko an-ching nikaha ine 
chanchibo. Chanchichipe ua nok te-sako 
rikaha. Ua nok dal- bea ong-jaoba, indiba, 
uan ua biapode nambatgipa ong a. Ua 
nokni krongrang mangraka; icelki aro do-- 
gani pungchakanirang namgipa aro srong- 
gipa bolrangchi taria. Tingku balkop- 
rang mangraka; am pangko ritchae pina, 
aro a-kinrang cha jana gita krongrangko 
name taria. Indakgipa nokko an-ching 
nikahaon, maidakgipa mande ua nokko 
rikaha, uni rikgimin nokko nie ua mandeni 
gimin aditako uina man-a. Ua simsak- 

gipa aro bimchipgipa mande ong na nanga. 
Ua changgipa sapgipa mande ongna nanga. 
Aratgipa aro bimchipgijagipa mande in- 
dakgipa nokko rikna man jawachim. 

Chanchichipe indakgipa nokko rikgipa 
mandcni ginain uni ripengrangni indakc 
agananirangko anching knaaha ine chan- 
chibo. Uu mande nok rikna changa; ua 
bimchipa aro jeko dakoba gisik nangc daka. 
Ua mandcskana ka’sachaka aro pangnaba 
mandcska baksa jegrika dongja Ua kak- 
ketsrang aro mandeskako pangnaba togi- 
cha-bokja. Indakgipa mandcni gimin in- 
dake agananirangko an ching knr.on ua 
mandeni gimin bang bate uina manxhong- 
mola. Bebcn uko namnikgijagipa mandc- 
rang uni gimin namgija agananirang donga 
aro uamang uko namnikja aro mitchia. 
[ndiba, bang-a manderangni uni changa 
sapaniko, uni kam gong-aniko, uni ka-- 
saani kamrangko agananirangko an-ching 
knaon, ia mande changgipa sapgipa, bim- 
chipgipa mandesan ong aija, indiba, ia 
mande namgipa mandcba ong’chongmota 
ine an ching chanchina man-a. 

Unon chanchichipe boirkamao an-- 
ching ua mandeko grongahaoa, aro un- 
baksa agangrikna cholko man-ahaoa, ua 

mandeni gimin manderangni agana kata- 
rang bebechong’mot ine nikaha, aro uko 
namnikgijagiparangni uko matnange agan- 
anirang pilakan tol anisan ong a ine an- 
ching nika. Indake mandeni gisik aro 
kam pilakkon mandeko gronge un baksa 
agangrikanichi anching rongtale uina 
mana. 

Isolko uiani cholrang : 

Isolkoba mande gita chanchie ia ming- 
gitam cholrangchi uina man a. Uade ang 
gita nang gita dakgipa mandode ong ja, 
indiba, an ching uko mande gita chanchie 
uni dakgimin kamrangko nie, uni gimin 
manderangni aganako knae aro bon kamao 
uko gronge agangrikanichi uina maira. 

Isolni ong-atgimmrangko nie an-ching 
[solko uina man a. 

Salgirang Isolni rasongko aganpraka ; 

Aro bnngbangan uni jakni kamko 
mesoka. 

Git .19:1. 

A.ngni samtangtangchi duulcnggipa, 
Isolni ong atgimin aro dakgiminrangko 
anga niwilwale niode, pilakan nama ine 
nika. Anga ringna skoa, sambaon grik- 

gipa aro rongtalgipa chiringrang donga; 
okkrio chana gila chaaniba donga. 
Anga beenko cha-naskoba Isolni patigimin 
matburungrang agilsako bang- a; aro chi- 
bimaoniko natokrangko rime cha-na maira. 
Anga a-bao bitch ilko ge-oa mikka 
Wadapc chabaa aro salni teng-ako man-e 
dalroroa. Anga sin beode wa-alsike chak- 
na man-a aro inikoba song-c cha-na man-a. 
Duk sukni salo dakchakgrike janggi tang- 
na man-na gita anga jik-kim deba-e dong- 
na man-a. A gilsako dedrangchi kusi ong- 
atbataniko man-ana bate darang gipinchi 
man ja. tndake a gilsakko nie mang-mang 
ba anga Isolni gimin uina aro ua maidak 
gipa ong a chanchina man-a. Pilak Isolni 
ong atgiminrangchin Isol nama ineanga uia. 

Isolni ripengrangni Isolni gimin saki 
on-anichi Isolko uina man-a. Isolni ripeng- 
rangni Isolni gimin aganako knatimon 
anga maiko knaa? SastroKo ra c porai- 
on anga maiko nika? Isolni mande- 
rang Egypt a-songo nokol itako man-e duk 
ong-engachim. Uamangni ma-ama aro 
skimako Isol knae, gital a songona ua- 
mangko dilchina Moseko okamaha. Man- 
derang nangan salo Uo dakchakaniko bi-- 
ode Isol pangnan knachaka. Doik ong-gipa 
manderangko kusi ong-atna an-chingni uigi- 

jarangko an-chingna skie on-china Isol 
an tangni Dcpante JisuKristoko a-gilsak- 
ona watataha. Jisuni nambegipa ripeng, 
Paul, Nama Katako re-roroe aganprak- 
mitingo bang-a duk aro saknarangko man-- 
ahaoba, Isolni ka-saako aro uni ka-sae 
dakanirangko pangnan saki on-aha. 

Skangni chasongrango Isolni ripeng- 
rang Isolni gimin maiko aganaha? Ua- 
raangni Isolni gimin saki on-anirangko 
anga Sastrooniko poraie nie uina man-a. 
Uamang maiko agana? Isolni gimin saki 
ongipa manderang jc Kristian doloniba 
ong ja maina, Anglican, Baptist, Metho- 
dist, Presbyterian ba Roman Catholic 
doloni ong'naba donga indiba uamang 
apsankon agana. Uamang indake saki 
on-a, “Isol (cema kagipa, ka-sara aro 
ka-sachakan gapgipa, kaonangna ka-sin- 
gip a aro ka\sachaka bang-begipa ong- a.” 
Aroba, Jisuni gimin uni pilak aganani- 
rangan kakicet ong-aine uamang saki on-a. 

Unon bon-kame Tsolko grongc nn 
baksa agangrikanichi Lsolko uina man-a. 
Isolni gimin, uni kamrangko nike, uni 
gimin ripengrangni agananiko knae aditako 
an ching uina man-a; indiba, uni kamrang- 
chi aro uni gimin Isolni ripengrangni 

aganako knaanichi Isolko rongtale uina 
manja. Unon anga antangan Isolko 
gronge un baksa agangrikahaoa, Isolni 
gimin manderangni agananirang pilakan 
bebe ong-a ine anga nika. Indiba, Isol 
anching baksa maikai agangrika? Isol 
baksa agangrikani gimin Isolni ripengrang 
indake aganronga: “A-gilsako donggipa 
an tangni dedrangna Isol bang-a dingtang 
dingtang cholrangchi agana.” Indiba ja*- 
mano, Jisu Kristochi talbate ua mande- 
rangna aganaha. Bilsi gitam skinrakani 
aro aganprakaiii ja-mano Jihudi mande- 
rang uko chisolo dntkape scotaha. In- 
dake Isolni kuTangko an*ching da-o Jisuni 
ja-mano knana mairjaha. 

Jisu Kristoni ja-mano Isol Gisik Rong- 
talgipako gitai bimango watatskaaha. Ian 
Mondoli ong a. la Mondoliko Kristoni 
Be en ine minga. Mondoliko Kristoni 
bc-en inc mingani a sela, iacbi Isolni ka-- 
saaniko manderangna uiatna gitai chol 
ong-aha. 


Ma-gipani ku rangko knae ma’gipani 
jakrangchi dctornc magipani ka-saaniko 
bi sani uia gita, Kristoni be enni bak ong-- 
gipa mande,rang Isolni ka saako uia aro 
Isol anxhingna uamangchi agana. Mon- 

dolio dongjaode, Isolni kurangko rong- 
tale uina manja. Indiba Isolni katako 
skiprakaniko an-ching gisik nange knatim- 
ode aro gisik pike Gitelni Meatamko 
cha'ode indide, Isolni agana katako aro 
uni ku rangko an-ching knana mana. 
Aro bon-kame bi-anichi an ching Isol 
baksa agangrikna man-a, aro Gisik Rong- 
talgipa, an ching Isolni dedrang onga ine 
saki ondapa. 


ISOL MAI GITA DAKA 

D irangba Isolko changsaba nikkuja. 
Isol gisik ong a. Isol gisik ong-ani gimin 
Isolko rongtale uina man jawa. Indiba. 
Isol mai gita daka uko maiba toanichi 
an-ching aganna man-gen. Pagipa bi - 
sarangna maikai ka sae daka, Isol an* 
chingnaba indaken daka. An ching nam- 
gipa pagipa aro namgijagipa pagiparangni 
dingtanggrikaniko chanchiode, Isol mai gita 
daka uko uina dakchakani ong gen. Nam- 
gipa pagipa namgijagipa pagipaoni mai 
mairango di gtanga ? 

Namgijagipa pagipa : 

Namgijagipa pagipani kamrangni gimin 
niode uni ia kamrangko nikgen. 

Ua antangni jik dedrangko cha-a gri, 
ringa gri dongata. Ua arata aro kam 
kae on tisa manpaakoba nokgimikni cha- 
anina koros kaani pal an tangni giminsan 
chanchie ong-gijana koros ka-c bon-ata. 

Ua dedrangko kusi ong atna gita, ua- 
raangna pangnaba golporangko agane 
onja, aro uamang baksa kalgrikrongja. 
Uamangni sing anirangkoba ua knachak- 
gija dongaia. 

Namgijagipa pagipa dedrangni gimin 
pangnaba chanchija. Dedrangni namgi- 
jako dakoba ua uamangko sasti on ja. 
Bi sarangni namnika gita ua uamangko 
dakna on aia, maina ua uamangko namat- 
na neng'na sikja. Ua an’tangde nama 
namgijako uia indiba dedrangko namatna 
sikgijanio ua dedrangni namgijako dakoba 
nie dongaia. 

Amtangni dedrangko schoolchi watnaba 
ua srmsakja aro an tangni dedrangko noko 
aro a barango kam ka-ataia. Schoolchi 
watani namgniko ua uiachim indiba de- 
drangni namgninachanchina sikjani gimin 
ua dedrangko schoolchi watja. Ua an*- 
tang dedrangna ka-saja aro uamangko 
ka saninggija dake nokol chakolrang gita 

jakkala. Indiba, namgipa pagipa iarang 
pilakonin pangpilskaa. 

Namgipa Pagipa : 

Namgipa pagipa jik dedrangna sim- 
saka. Ua madrangna cha-aniko, gana- 
chinanirangko chu'onga gitan brce orrna 
mama aro uamangni gimin niroke pang- 
nan simsaka. 

U.i dedrangko kusi ong-dilna ske pang- 
nan somoi gita dedrangna golporangko 
aganronga, aro uamang baksa kai-grik- 
ronga. Uamangni singanirangko ua kna- 
tima aro uamangni singanirargna agan- 
chakronga. Airtangan nama aro namgi- 
jani gimin rongtale, bisarang namgijako 
dakode an-tangna aro gipinrangna dukko 
ra’baronga ine uie, uamangko sasti on- 
ronga. Indake bi-sarangni namgijana ua- 
mangko sasti on on, basakoba uni kam- 
rangko namja gita an ching chanchimana. 
Indiba, ian uamangko namao reatna aro 
nama janggi tanganio tangatna skani 
giminsa ong achim. 

Brsarangko schoolchi watj.aode uamang 
name janggi langna man-jawa ine uie ua 
uamangko schoolchi watna simsaka. In- 
dake an-tangan cha-a ringa gri gita ong-- 



11 


piloba ua dedrangni leka porana simsaka 
aro uamangko chugipa class rangona porai- 
ata. Dedrang dal- a chusokahaon kraa 
gita ua uamangko jakgitel wata, aro ua- 
mangna indake ku-patironga, “Songjin- 
marangona re-ange an tangna janggi tangani 
cholko sandibo; antangna a-barangko 
dafcbo, aro antangni mikkang janggi 
tangao choljokna man-na gita cholko 
manmitingon tarie rabo.” 

Namgipa pagipa indake dedrangna ka-- 
sae uamangko husi ong-dilasan ong-aija, 
indiba, uamangni mikkang janggi tanga- 
nina uanringna cholrangko mcsokc on-a. 

fsol Namgipa Pagipa gita ong-a ; 

la namgipa pagipa gita Isol ong-a ine 
an-ching chanchialodc, Kristianrangni 
Isold imidakgipa ong-a aditako uina man-- 
gen. Ua namgijagipa pagipa gita ong-- 
gija namgipa pagipa gita ong-a ine an-- 
ching uni ia kamrangko nika. 

Ua an chingni be cnni nanganirangna 
simsake an chingna cha-anirangko patia. 
Ua an-chingni ganani chinanirangko an-- 
chingna on-a. Ua airchingna mikkako 
waata, salko rakata, aro a-ako a- sal gnange 
ongata. An-chingni duknisalo, jajreng- 



12 


ani salo ua aivchingko kadimeata. 
An-chingni gito ring-a gita, 

Jajrengarang duulon angko, 

Re-on anga birsugrimko, 

Nabaa Gitel, ang gisiko, 

Na-an angna simsaka. 

Aroba Isol an-chingni beenni cha- 
anirangkosan on aia ongja, indiba ua, 
an chinggisikni bidingo dal rorona man na 
gita an chingna gisikni cha anikoba patia. 
Indake Isolni an-chingni nanganirangko 
patianini gimin Isolni sepango janggi 
tanggipa sakantian bang- beak o saki 
on-na mm-gen. Basakoba basakoba ua 
ka sagipa pagipa gita ong e, an chingni 
mmgnina an-ching gualanirangko dakon 
an chingko sasti on ronga. lani gimin 
Israelrangni janggi tangani gimin Sastroo 
segiminko an-ching poraiode rongtale uigen. 
Isolni katako Israel manderang manija- 
haon, Isolni sasti uamangona re baronga. 
Indiba Israel manderangko Isol sasti on-on 
uamangko gisik pil-atna aro uamangko 
namako dakatna miksonganiosa sasti Om- 
aha. Indake di ororo an ching Isolni skako 
dakj'aon, ua an chingkoba sasti on-ronga 
aro ian an chingko uni skako uiatna ong-a. 

Namgipa pagipani an tangni dedrangko 
a gilsakni biding uianirangko skie ra-china 



13 


namgipa schoolrango poraiata gita, Isol 
anchingkoba gisikni biding dabroroanina 
a-gilsakni ma-manti duk sukni school- 
rango poraiata. Indake mande a gilsako 
donge janggi tangmitingo bang-a duk suk- 
rangko chakna nanga. Indiba ia duk aro 
sukrang, an-chingni janggi langanio Isolni 
miksonganirangko rongtalbate uichinasa 
ong-a. Isol pil-e anchingko jakgitel wata. 
Pagipa antangni depanteko sikari ong-- 
atna skode, una slaiko ba chriko on-e uko 
skina nanggen. larang namen kcnbegni- 
gipa’rang ong-a, indiba, uarangko pangnan 
jakkalna ongija pakmao chanchane ba 
sikec donaiode depanie mamungdakeba 
namgipa sikari ongjavvachim. Gisik 
gnanggipa pagipa an tangni depantena sil- 
chidarerangko jakkalchina gita skie sikar 
ka-na on a. Burungo kenbegnigipa mat- 
burungrang donga ine pagipa uia aro haida 
basakoba a scl sokap ong-c chikako rnaiv- 
naba donga ineba pagipa uia. Indiba sikar 
ka rongjaode dcpante maikai namgipa sik- 
ari ong-gen? jakgitel ongania kenbe- 
gnigipa silchidarc gita ong-a. Indiba ia ken- 
begnigipa silchidareko name rinvna aro 
jakkalna tarijaode, mande Isolni miksong- 
aniko chu sokatna man jawachim. 

Nama mesokaniko on-na gita, Jisu 
mande saksani depante sakgnini gimin 

toaniko aganaha. Chonbatgipa depante 
pagiparii una on-a piiak tangkako ra-e 
jakgitele janggi tangna chel-a songchi re - 
angaha. Ua an-tangni tangkako simsak- 
gija koros ka-e bon-ataha, an-tangni jak- 
gitelanikoba namgni gri ong.ataha. An-- 
tangni gualako ua nikpile kratcha-e pagi- 
paona re-pilangaha. Indiba, uni re-bapilon 
pagipa una indake agansojaha, “Na-a goka 
bi-sa; na-a rusigipa ong-a; angni nokoni 
bakbak katangbo.” Indiba indake agan- 
soani pal, an-tangni depan^ena ka-saani 
gimin ua kusi ong-bee an-tangni depanteko 
kema ka aha aro uni re-bapilon dal-a 
alaniko dakaha. 

Unigimin saoba an-chingko Isol mai 
gita daka ine sing-ode, an-ching indake 
aganchakna man-gen, “Ua ka sagina 
pagipa gita ong-a.” 

ISOL MAIKO DAKAHA 

Isol agilsakko name dakaha. A- 
bachcngani ki-taponiko an ching niale niodc 
iako nika. Isol a gilsak aro uno donga 
pilakkon name ong-ataha. A-gilsako aro 
salgisako, sal aro wal, a-a aro sagal, a ani 
kosako piiak sam bolrangko, sagalni ning-o 
donggipa piiak janggi gnanggiparangko 
sako bilgipa piiak do o matrangko ong-- 

atani ja-mano Isol antangni ongatgimin- 
rangko nic nioa, name nikaha. (Aba. 
1:1-32.) Indake an tangni nitoe ong-at- 
gimin a-gilsako mandeko an-tangni jagring 
gita ong-ate donaha aro mandena uarangko 
on-aha. Mandeko ong-ate an-tangni nitoe 
dakgimin a-gilsako donani miksongania, 
jedakode inande antangko jakgitele ola- 
kina man-gen indake ongachim. Aroba 
Isolni ong-atgimin manderang jedakode 
saksa sakgipin baksa nangrime melie janggi 
tangna man-gen indaka miksonganiosa Tsoi 
mandeko an tangni ong-atgimin a-gilsako 
donaha. Indiba pap ia a gilsakona napbae 
Isolni name miksonganiko ginvataha. 
Air tan gniong-atgiminko Satan nosto ka - - 
enga ine Isol nikon ua maiko dakaha? 
Uo. Israel ma-chong chi'gniko seokaha 
jedakode uamang uni manderang ong-gen 
aro ua uamangni Isol ong-gen indaka 
iniksonganio uamangko seaha. 

Isol Israel ma-chong chi gniko seaha : 

Israel ma-chong chi-gniko Isolni ding- 
tanginancha sena nangani a-selko an-ching 
sandiate niode, Israel machong chi-gni 
gipin jatrangna bate nambatani gimin, ba 
uamang bang-batani gimin Isol uamangko 
seaha ia ong-ja ine an-ching nika. “Nang- 
ni Isol Jehova, an-tangni manderang ong-- 

china, a ani mikkango donggipa pilafc 
manderangoniko nangko seaha. Nasimang 
pilak mandena bate bangbatani gimin 
Jehova na-simangko..,.. .seaha indake ong- 
ja; maina na-simang pilak manderangna 
bate bangbatgijagipachim; indiba, Jehova 

nasimangna ka-saani gimin na-simang- 

ko piokaha.” Tndide, Isol Israel mande- 
rangko uamangna kasaahani giminsa 
uamangko seaha, indiba, an ching iano 
indake gisik rana nanga, chongmotan, 
Isol Israel mandcrangko uamangna ka-- 
sateahani gimin seaha ine chanchina nang- 
ja, maina Isol darang jatnaba Ka’sateja. 
Indiba Isol Israel manderangko seahaon, 
miksongani gnangsa uamangko ua seaha. 
la miksongania, jedakode ia segimin man- 
derangchi a gimikni manderang Isolko uic 
uamangchi janggi jokaniko man-gen ian 
ong achim. lndidelsol Israel manderangko 
seon, uamangchi a gilsakna janggi joka 
nikoon asa ua uamangko seaha. 

Isol Uamangko Egypt A'songoniko rim- 
ongkatbaaha : 

Isolni scokako man gipa manderang 
Egypt a songo nokol itako man-e dukKO 
man-engachim. Uni segimin manderang 
indake du*co gaakenga ine Isol nikon 
Mose Pharaoni mikkango bang-a aiao 

inmananirangko dake, Pliaraoni gisikko 
nomatc Israel manderangko Egypto nokol 
itaoniko rimongkatbaaha. Uamangko rim- 
ongkatako nike manderang Isolni bilni 
gimin aiao inmanaha, aro bilsiantin ia 
rimongkataniko, Isolni dakgipa kam ine 
gisik ra-na Watcliangani Alaniko mani- 
rongaha. lake uamang bilsiantin mani- 
achim. Indake iako manianichi uamang - - 
ni dedrang sirdrangko Isolni aiao inman- 
gipa kamni gimin pilak chasongrangonnn 
gisik ra atjringna man aha. 

Iso! Uamangna Nianiko on aha : 

Egypt a songo nokol itaoniko rimong- 
katbanni ja.-mano. nanv-ng Jsol baksa aro 
m.inde^kaiang baksa lv.aikai janggi tang- 
ritnna man gen indake Isol ua-mangna 
niamko onaha. la iti.mian. Gecta Mirig- 
ehikung ongaehim. la Ge-eta Mingehi- 
kungko Isol Sinai a- brio Mosechi oiraha. 
la. ge-eia mingchikungon skanggipao Isol 
aivtangni mandeiangna aganaha, “Angan 
na simangni Isol.” JDarang gipin jatrangna 
Isol indake agana dongjaha. Ia aganani- 
chin, Isol Israel manderangko gipin jatra- 
ngomko dingtangataha ine aivehing uia. 
Indake gipin jatrangoniko dingtangataniko 
man e, Israel manderang Isolna kakket 
ong-na aro uni on-gimin niamrangko 

—2 

manina ga-akachim. Jndiba, Israel mande- 
rang Isolna kakket ong jaha aro Isolni 
ongimin niamrangko manijaha. 

Geeta Mingchikungko manani ja- 
mano uatnang maiko dakaha? Egypt 
asongo nokol itaoniko Isol uamangko 
jokataha ine uamang uiahaoba, aro ua- 
mang Isolni dingtangmancha seokako 
man gipa jat ong-a ine uiomangba indiba 
uamang Isolni ge*etanirangko manijaha. 
Isolni Geeta Mingchikungko Moseni ra - na 
reangengmitingon, Aaron Matchu bi'- 
sani bimangko dake manidilsoaha. Indakc 
dakachi an tangtangko seokgipa Isolko ua- 
mang jegalaha aro uko chonnikaha. Ian 
uamangna dal bea pap ong achin. 

Isol an tangni katchinikgiparangko 
watat aha. 

Isol an tangni gc-etamrangko maniatna 
aro uamangna ku-rachakanirangko gisik 
rajringatna gita an tangni katehinikgipa- 
rangko watatjringaha. Uamangni wal- 
galgimin Isolona re-bapilchina, Isaia, Jerc- 
mia, Amos arogipin katchinikgiparang an-- 
tangtangni somoirango manderangko mik- 
rakataha Jeremia katchinikgipani ia kata- 
rangko an ching gisik ra a: “Angni man- 
derang minggni namgijarangko dakaha. 
Uamang angko, jeon, janggini chimik 

onga uko watgalaha. Indake chi gri- 
gipa chiakolrangko antangtangna cho- 
aha.” Isaia katchinikgipani ia katarang- 
koba chanchibo: “Anga dedrangko a»dua 
aro dal-ataha, aro uaniang angko bob il 
dakc bamjaha. Matchu antangni nok- 
gipako, aro gada antangni nokgipani 
alchakaniko uia; indiba, Israel uija; angni 
manderang chanchic nija.” 

Indake manderang Lsolm katarangna 
knachakgija skatang janggi tangaha aro in- 
dakc janggi tanganichi an tangtangna bang*- 
bea dukrangko ra-baaha. An tangni segimin 
manderangko sasti on-nagita Isol Assyriar- 
angko aro Babylonrangko watataha. Hajal- 
nihajal manderangko rinvange nokol itaha. 

Isolni Dal.batsranggipa Kam : 

Seokako man gipa jat on-gimin Niamko 
rakijaha. Uamangona watata katchinik- 
giparangni katako uamang ra chakjaha. 
Uamangni ia namgijarangna Isol uamang- 
ko sasti on aha, indiba Isol uamang ko 
watgaljaha. LJa uamangna ka-sakuaha aro 
indaken bon kamao Isol an tangni saksa 
kamkam Depanteko a-gilsakona watataha. 
Ian Isolni dal batsranggipa kam ong-achim 
aro ia Isolni dal batsranggipa kamni gimin 
ia ki tapni bon kamgipa bako airching 
poraigen. 



ODAI. II. 


MANDE 

MANDEA MATBURUNGMA ? 

Mande aro Matburung. 

Isolni gimin minggitam sing-anirangko 
anching aganchakna joton kaaha. la 
minggitam sing aniranga, Mandea Isolko 
uina man-ama ? Isol mai gita daka ? 
aro bonkame, Isol maiko dakaha ? Dao 
anchingni minggipin sing-ania, Mandea 
maia ? Ia sing-aniko ramram gita chan- 
chiatode, sing bagimin minggitam sing-ani- 
rangna bate aganchakna altuabatgen gita 
mka. Mandeko an ching mikronchi nika, 
aro mandeni gimin chonchongipa bi sa- 
rang mangba bang en aganna man-gen. 

Mandeo bc-en bimang, an-chi, aro 
grengrang donga. Mandeo sko, mik- 
ron gingting, ku sik, aro nachil donga. 
Mandeo ja-a samgni, jak samgni aro uan- 
daken mandeni gipin bakrang donga. Ua 
ringna chiko, rang sitna balwako aro janggi 
tangna gita cha anirangko nanga. Mande 
sakantian me chikoniatchia; ua bi sa ong-e» 

bilsoK jaksokaona dalroroa aro budepae 
sia. Mandeni gimin jerangkon an-ching 
aganbaaha, apsankon achakni gimin, mat- 
chuni gimin, makkreni gimin aganna man- 
genchim. Be enni biding gita chanchiode 
mande matburung ong-a. Uni gimin Sas- 
troo indake agana, 

“Mande a matburungrang gita onge 
gimagipa ong a.” 

Aroba sastroo indahe agantaia, 

“ Mandeko a dimuon iko ra'e dak aha” 

Ian kakket onga, ine an-ching uia. 
An-chingni he enko bilakatna an-chingni 
cha-anirang pilakan a-aoni ong-a. A-ao 
ge-e an-chingni chaaniko man-giparang, 
me-raku, ka rek, badam, ta-a, aro ugita 
bang bea gipin bosturang ong-a. Dut, do-- 
chi aro ugita, gipin cha-anirang jerangkon 
an-ching a-aoniko man-ja gita nika, iarang- 
koba kakketko aganode a aonin ong-a. 
Mandeko a-dimuoniko dakahani gimin 
mmleni be en a dimu ong e sianija-mano 
a-dimu pil taina nanga. 

Indide be en gita chanchiode, mande 
matburung ong a. Mande aro matburung 
apsan. 

Mandeo taning 
donga. 

Mandeo nachil sam- 
gni donga. 

Mandeo gingting 
donga. 

Mandeo mikron 
ronggni donga. 


Mongmaoba taning 
donga. 

Gadaoba nachil 
samgni donga. 
Achakoba gingting 
donga. 

Do-oba mikron 
ronggni donga. 


Be enni skanirangko chanchie nioba, 
beenni skani bidingoba mande aro mat- 


burung apsan ong a. 

Mande okkrio cha-- 
aniko ama. 

Chi ringna sko man- 
de chiko am a. 
Mande singhoko ni- 
ko kene kata. 

Mande antangna jo- 
rako ra a. 


Matchapengba ok- 
krio cha-aniko am a. 
Matmaba chi ringna 
sko chiko am-a. 
Balgitchkba apsan. 

Doorangoba jora 
donga. 


Indiba mande matburungna bata. 

A’gilsako donggipa pilak matburung- 
rangna bate mande chanchina changbata, 
aro pilakna bate gisik gnangbatgipa ong*a. 
Beben mitamrang mandeko an tangni gisik- 
ko changbate jakkalna man gipa matbu- 
rungsan ong’a ine chanchia. vlakkreba 
an-tangni gisikko jakkalna changani gimin 
mitamrang mande makkre ong a ine agana. 

Indiba mande makk*-' ong ja. Indake 
mitam kamrango mande matburung gita, 
kam aro bewalrang apsan ong’angoba in- 
diba bang*aon mandeni kam aro bewal- 
rang matburungrangoni dingtang ongani 
gimin mandeko matburung ine aganna 
manja. 


Mande matburungoni dingtanga. 

Mitam matburungrang aiao inmangipa 
Jcamrangko ka-na man a. Mesokna gita 
mitam do orang Africa a songoni Europe 
a-songona rama branggija bilrurana mana. 
Uarango rama sandie bilna gita meprang 
aro salgro salgipengko mesokani kolba 
dongja. Indiba uarango uitelani gisik 
donga, aro indakgipa uitelani gisik dongani 
gimin uarang rama branggija bilrurana 
man a. Uarang ua gita, ba ia gita bilna 
nanga, ong jaode rama branggen ine chan- 
chiani gisik dongja. Indiba uarango uitel- 
ani gisiksan dongaia. Mandeosan bikpil 
pangwil chanchina changani gisik 
dongaia. 

Salsao jiksesa burungko re angmitingo 
pe daldalgipa makkre bi-sa mangsako nik- 
aha. Ia makkre bi sako ra bae uamang 
mande bi sako gita aldumitangaha. Una 

botolo dutKo on-rongaha, aro mande bi- 
sana gitan simsake uko auatrongaha. 
Mandeni cha-aniko on-e salantio un baksa 
agangrike niaha. Mande bi-sako gita al- 
due, agangrikrongode makkre bisa mande 
bisa gitan dakgen ine uamang chanchiaha, 
indiba, ian uamangoni gualani ong achim. 
Matburungo uiani gisiksan dongaia, indiba, 
uamanga bikpil pangwil chanchiani gisik 
dongja. Indakgipa bikpil pangwil chan- 
chiani gisik mandeosan dongaia. 


Mande okkrianasan cha aija; chi ringna 
skanasan ua chi ringaija, aro kaonango 
kaonanganasan dokaija. Indiba okkrio 
cha-na nanga ine mande uia; chi ringna 
sko chi ringna nanga ine mande uia; ka-- 
onango dokna nangode dokna nanga ine 
mande uia. Unigimin chanchigija anching 
maiko dakgenchim, chanchie an ching ua- 
rangko jegalpilna man-a. Indiba matbu- 
rungrang an ching gita indake chanchie 
kam ka-na man ja. Matburungrang sing- 
hoko niko kene katnaba donga indiba, 
singhoko niko katna nanga ine uamang 
uija. Mande singhoko niko kene 
katnaba donga, indiba cholko niesa ua 
katgenchim. 



25 


MANDEA BE‘EN BIMANGSANMA 
BA MANDEO JANGGI 
DONGAMA ? 

Mandeo Janggi Donga. 

Mandeo janggi dongjagenchimode, 
mandeni be en bimang mamungnaba gam- 
chatani dongjawachim. Uan janggi gri- 
gipa aro choligijagipa bostusan ong-aigen- 
chim. Beben mandeni janggi be en bi- 
mang dongjagenchimode a gilsako dongna 
mamjawachim, aro mandeskarang baksa 
agangrikna gita manjawachim. Indide 
mandeni been bimang janggi gri mamungba 
gamchatja, aro mandeni janggi mandeni 
been bimang gri mamungba ongja. 

Iako rongtalatna gita an ching mesoka- 
ni mingsako chanchina. Siliting sringa gri 
agangrikna man gipa kolko an-ching niode, 
uni ning ode bang a silitingrang aro aiao 
inmangipa bosturangan gapaia ine nikgen. 
Indiba electricni wa al dongjaode uarang 
mamung gamchata dongja. la sringgimin 
$ilitingrangko batteryo nangdikatena nanga, 
unosa ua electricni wa-alko man e kam 
ka a, ong'jaode uarang mamungba gam- 
chata dongja. Uan ramram silitingrangko 
danchime gala gitasan ong*aigenchim. 
Indiba battery gital ong genchimoba, bak- 



26 


soo chipe noksikchi gale donaiode uaba 
mamung gamchata dongja. Silitingrang 
donggija battery gitalba antangaride cholija. 
Silitingrangko sringbae batteryo nangdik- 
ateosa jakkaltogipa ong-a. Uandaken Isol- 
nimindeni be en baksa janggiko nang- 
rimatosa mande janggi gnanggipa ong-a 
(A ba.2:7) “Isol aani a-dimuko ra-e man- 
deko dakaha, aro uni gingkolo baljanggiko 
spoataha, unon mande janggi gnanggipa 
ongaha.” 

Mandeko Isolni Jagring gita Ong-ataha . 

Mandeko Isolni jagring gita ong-atani 
ortoko an-ching uina nenga. Indiba, 
mandeko Tsolni jagring gita ong-atani or- 
toko indake aganode an chingna uina 
altuani ong gen gita nika. Ramram gita 
jagringni gimin anching chanchion, 
jeni jagringba maini jagring ong-a uko 
mesoka ine nika. Indake mandeni ja- 
gring mande gita daka, achakni jagring 
achak gita daka aro uandaken. Mande- 
kosan Isolni jagring gita ong ataha. A- 
chakko, menggoko, bolko, ba rong-teko 
Isolni jagring gita ongataha ine anchingna 
aganja. Indake ong-genchimode, man- 
dekosan Isolni jagring gita ongatako mane 
mmdeosan Isolni gunko nikna man-a. 
Pilak gipingrangoni dingtangmancha man- 

deo nikaigipa Isolni guna maia? Nama 
namgijako uiani gisikan ong-a. Mmdena 
agre pilak gipinrang nama namgijako 
uiani gisik dongja. Indake ong'ani gimin 
mandesanpap kana man-a. Menggo noko 
dona na*kamko cha-unaba donga, indiba, 
menggo pap ka aha, ua gisik pil-na nanggi- 
nok ine anching aganja. Menggoko cha - - 
uana an ching doknaba donga, indiba, 
mikangchi gisik raktaichina ine una skia- 
niko on na an ching menggoko dokja. 
Indide mandesan Isolni jagring gita ong - 
atako man e nama namgijako uiaia, aro 
mandeosan pap dongaia. 

Aroba mandeko Isolni jagring gita ong-- 
atahani gimin, mande an tangko Ong atgi- 
pako sandina changbaani gisik donga. 
Mandena agre pilak gipin Isolni ong at- 
giminrang Tsolko am pilani gisik dongja. 
Indide, mandeko Isolni jagring gita ong-- 
atani ortoko indake chanchina man-a. 

Indiba ia Isolni jagring gita ong atgimin 
mandeko pap ong siataha. Papchi ong*- 
siatako man-e mandeo Isolni jagringko 
rongtale nikna man jaha. lani bidingo Dr. 
D.T. Niles indakgipa mesokanikoan-ching- 
na on aha. Sikdikgipa walo, salgio aram 
dongjao an ching jajongko pokrini chio 

rongtale nikna man- a. Indiba aram sim- 
dapode, aro balwa bale chi poicpekode 
chio jajongko rongtale nikna manja. Man- 
deko Isolni jagring gita ongataniba apsan. 
Mandeo pap bang-ode, Isolni jagringko 
mandeo nikna man ja. Indiba, mande 
Isolni skako dakjringode aro uni ramao 
rerurarongode indide mandeo Isolni 
jagringko anching rongtule nikna mana. 
Mande aro Tsolni gisepo papni aram srm- 
dapon, mande Isolni jagring gita ong - 
atako man ahaoba, Tsolni jagrinko mandeo 
nikna man ja. 


sakgipinrang baksa 

NANGRIMANI 

Mindeni gimin chanchiode sakprakan 
saksa sakgipin baksa nangrimani donga 
ine nikgen. Ia nangrimaniko an ching an*- 
chingni dukni ba kusini salrango ma si- 
rongbata. Indake songsulni mande rangni 
duk ong ani salo anga duk ong-paa aro 
uamang ni kusi ong ani salo angaba kusi 
ong-paa. 

Iani miksonganiko talatna an-ching 
me'raku kopsani gimin chanchina. 
Me-raku kopsao bang- a birongrang donga. 

Birong rongprakan bortgsa ronggipinoni 
dingtanga, indiba, rongprakan bitop top- 
soni onga. Birong rongprakan bito- 
poni bitchiko salope dal-roroa, aro me-raku 
topsara bipangoniko chiko salopskaa aro 
bipangara a-aoniko chi aro asalko salope 
dal-roroa. A-a ka sinode aro a-sal gnang- 
ode me-raku sila aro bitopba dal-a aro 
be-enba daka. Indiba, a-a ran-ode aro 
a-sal dongjaode me-raku silja, bipangba 
dal-ja aro biteba dal ja aro be-enba dakja. 
Me-raku bipang bitch ri rongsaoni chaa. 
Meraku bitch rini kri uni bipang aro birong- 
rangba ong-a. Me-raku bipang birong rong- 
saoni chae dal roroani gimin ua birong jang- 
gignanggipa ong-a. Je birongoni me raku 
bipang chabaaha, ua birongba una skanggi- 
pa birongoni chagimin bipangoni ong-a 
Indake me raku birong rongsa ronggipinna 
janggiko on-rikrikbaa gita ong-a. 

Mandeni giminba apsanko aganna 
man-gen. Mande sakprakan me-raku 
rongprak gita ong-a. Meraku birong- 
rang kopsano donga gita, mande sakantiba 
mandeni jato nangrimani donga. Uni 
gimin mande sakantini janggi tangani uni 
pagitchamrangni janggi tanganio bak man-- 
paani donga. An ching indake pagitcham- 
rangnijanggi tanganio bak man-pagiparang 

ongani gimin, A.dam afo Hobani de 
sudrang onge, ^.dam aro Hobani nama 
aro namgija kamrango bak manpagipa- 
rang ong-a. 

Mandeni ong bewalan mande saksa 
sakgipin baksa nangrimani donga. Mande 
saksa sikar ka e matchokko man ode sak- 
gipinrangna suale cha-para; noksao bi-sa 
saksa siode noksul songsulni manderang, 
sigipani maa paa aro madrang baksa duk 
ong paa. Indide mande saksan janggi 
tangna manja. Ua saksan janggi tangode 
mande ong jawachim, indiba matburung 
ong-genchim. Indide, mande madrang 
baksa, songtangni manderang baksa, jat- 
skani manderang baksa, asongskani man- 
derang baksa, ong-ja, a-gilsak gimikni man- 
derang baksan bak man-paani donga aro 
indake bak manpae janggi tanga. 



ODAI. Ill 

PAP. 

PAP A.GILSAKONA MAIKAI 
NAPAHA ? 

Agilsako pap donga ine sakantian uia. 
Manderangni papni kamko nikna anching 
ruute sengna nangja. Uamangni saksa sa- 
gipin baksa jegrikaniko, saksa sakgipin 
baksa dakgrikaniko, saksa sakgipinko mit- 
chigrikaniko, an ching pangnan nika. 
Mande namgijako dakna ja ku de gijaan 
dongna man ja. Beben an ching saksa sak- 
gipinna kasana nanga, saksa sakgipin- 
na simsakna nanga, saksa sakgipinko dak- 
chakgrikna nanga aro saksa sakgipinni 
gimin namako agana nanga ine uia. lndiba, 
an ching iarangko dakna nanga ine uioba, 
iarangko dakja: batesa, an-ching saksa 
sakgipinko mikbua, saksa sakgipinko mit- 
chia, aro saksa sakgipinko chonnika aro 
saksa sakgipinna ka’saja. Ian an chingni 
ka'tongo donggipa papni a seJ ong a. 

Indakgipa pap maikai a gilsakona aro 
an-chingni ka*tongrangona napaha ? Ia 

sing ani arrchingna jajaani onga, maina 
Isol agilsakko name dakaha, aro uko daka 
matchotoa nama ine nikaha. Dingtang 
dingtang a-songrango, bang a manderang, 
amtangtangni somoirango amtangtangm 
uiatangtang gita pap maikai agilsakona 
napaha iani gimin talatna joton ka-aha. 
Indiba ian maikai ongxhongmotaha iani 
gimin darangba an chingna rongtale aganna 
manjaha. Ian maikai ongchongmotaha 
iani gimin an ching uina skode, an-ching, 
Sastrooniko poraina nanggen. Iani gimin 
A-bachenga Odai 3 gipao Adam aro Hobani 
pap ka-ani bidingo seaoniko nikgen. Jn- 
dide, pap a*gilsakona maikai napaha aro 
maikai giprorcaha, iani gimin uina skode, 
an-ching Adam aro Hobani gimin poraina 
nanggen. indiba iako poraion, anxhing 
scienceko poraia gita, Historyko poraia gita, 
ba Geographyko poraia gita poraina 
nangja, maina, ian Science, ba Geography, 
ba History krtap ong ja. Ia ki’lap Isoini 
an'tangko mandena parapcaniko serik- 
gipa ki'tapsa ong’ani gimin, Isoini kamni 
gimin aro Isoini ong atgimin mandeko pap 
maikai ong siataha iani giminsa poraigen. 

Eden Bari 

Ia nitobegipa bariko a-gilsakoniko an-- 
ching dao anre niode nikjawaha. A- 

gilsakni maponiko, Eden ban bano dong- 
achim, an-ching am-e niode da o niicna 
man-jawaha. Maina Isolni' ongatcheng- 
gipa agilsakan Eden bari ong-achim. Isol 
ia bariko nambee ong-ataha, aro mandeni 
janggi tanganio nanga pilakkon uno 
donaha, jedakode mande uar&ngchi kusi 
ong*na man-gen. 


Nama aro namgijako basee ra-ani. 

Isolni ong-atchenggipa mande nama aro 
namgijako uijachim. Uamangko Isolni 
jagring gita rongtalbee ong-ataha. Isol 
an-tangni ong*atgimin mandeko namako 
dakchina Isol uamangko drajaha. Dra- 
achisa namako dakataiode, indide uni 
namako dalcani namgni dongja. Chanchi- 
chipe na-a saksa bisako una adita paisa- 
rangko on e una indake aganode, “Ia 
paisarangko ra*bo aro na*a ia paisarangko 
nang*ni ripengskana suale on*na nanga, 
ong jaode anga nang ko sasti on*gen.” 
Indake aganatani gimin ud *bi’sa an tangna 
on-ata paisarangko an-tangni ripeng- 
skarangna suale on naba donga, indiba in- 
dake suale on genchimoba uni ripeng- 
skarangna ka-sachongmote suale on ade 
ong jawachitn. Uandake niande namako 
dakna skode ua namako dakna cholko 

-3 

ra-na man-na nanga ong jaode ua saniba 
ge*etasan namako dakaiode uni namako 
dakani nama kam chongmot ine aganna 
manjawachim. 

Iani giminsa Isol barini jatchio nama 
aro namgijako uiani bolko ge*aha. Ua 
Adam aro Hobana aganaha. “Na-simang 
ia bolni bitena agre bario donggipa pilak 
bolni biterangko cha-na mana.” Isolni 
ge etaniko uni ong-atgimin manderang 
manigenma manijawa, iako nina gita Isol 
uamangko beng-aha, aro manijaode ua- 
uamangni sasti donggenchim. Uamang- 
ni ia manigijana sasti sia ongachim. Mande 
namao janggi tangna skode, salgio dong- 
gipa Isolni skako dake aro una bame 
janggi tangna nanga. 

Dakmajogipa 

Indiba mai ong jok ? Skangde, Adam 
aro Hoba, pagipa Isolni katarango ka-- 
donge aro uarango kusi ong e janggi 
tangengachim. Uamang nama namgijako 
uiani bolko niatmangjahachim. Indiba, 
salsao indake ong aha, Isolni ong’atgimin 
jonturangoni ma*sa bariona re bae Hobana 
aganaha, “Isol na*simangko ia bolni biteko 
cha*na beng'ahama ? Isol na*simangko ia 
bolni biteko cha-na beng-aha, maina ua 

bolni biteJco cha*ode, na*simang Isol ong'- 
gen ine ua uia. Uni giminsa Isol na- 
simangko sichong motgen ine senate teng*- 
aha. Indiba, nasimang sichongmotjawa, 
maina Isol togiengasa.” 

Unon Hoba ua bolni biteko name niaha 
aro nitaitaiaha, aro cha’na namsusu dake 
nike mikbokaha. Ua ua bolni bileko ake 
cha-aha aro an tangni segipanuba on oa 
uaba cha*2ha. 

Ian mandeni skanggipa pap ong-a. 
Uamang Isolni beng-ako manijahani gimin 
Isol Adam aro Hobako Eden barioniko 
a-rikataha. Poraibagimin tak dokgipao 
anching me raku bitchiloni me-raku ong- 
katrikrikbaa ine nikbaaha. Indake 
ong-ani gimin mande sakantian Adam 
aro Hobani niam pe an io tak man*pa- 
giparang ong aha. Indake an-ching sak- 
antian bakman-pagiparang cng-hani gimin 
dakmajogipani katako Isolni katana bate 
knatimna sikbatgiparang ong-aha. 

Indide Adam aro Hobani golpo any- 
thing sakantini golpo ong-a . Atchimitingo 
an-ching mamungkoba uigija atchiaha. 
Indiba ka*sne ka*sne sakantian namana 
bate namgijako dakna skani gisik batro- 

rpbaa. Indake an ching bonkamao namgi- 
jaKo dake barioniko rikgalatako man-gi- 
parang ong-aha. 

Pap mandeni ka*tongo a*bachenga. 

Pap pangnan mandeni ka-tongo a-ba- 
chenga. Jisuni indake agananiko anxhing 
gisik ra*a, namgipa mande an tangni ka-- 
tongo nama chanchianiko paraka, 
indiba namgija mande antangni ka-- 
tongo namgija chanchianiko paraka. 
Aroba indake agananikota an-ching gisik 
ra-a, mandeni ka tong namgija chanchi- 
anir^ng, tilekarang, cha uarang, mande 
so'otarang, mikbokarang, namgija toi - 
napa, miknenga, kai stapa, gaora de a, 
sei*gija kamrang ong'kate mandeko marang 
nang-ata. Indide, mandeni pap mandeni 
gisiko chanchianirangko anxhingni kamchi 
parakatanisan onga. Mandeni gisiko 
chanchianirangko nikgipa kamrangchi 
parakatanisan ong api gimin manderangni 
nikao pap ong na skang, ua gisiko pap 
ka-chengaha. 


PAPNI BITE 

Mande an-tangni papchi IsoJoniko ding- 
tangataniko man*aha., Ua Isoloniko ding- 
tangatanikosan man-aiaha ong’ja, indiba 

pap ka*e Isoioni chei e janggitanganichiia 
mingbri kamrangko an-ching nika. 

Skanggipao mande amtang baksa dak- 
grikna nangaha. 

Hobani on-gimin biteko cha*ahaon ua 
an-tangni bimangtangna kratcha-aha aro 
an'tangni dakgimin kamnaba kratcha-aha. 
Isolni beng-ako manie dongenga dipet, 
Adam tom-tome kusi onge janggi tangna 
man-ahachim. Indiba ua Isojni beng*^ 
ako manigija dakahaoa tom-tomaniko aro 
kusi onganiko gima-ataha. Uni gisiko 
kenanin gapaha, aro uni gisiko dingtang 
dingtang chanchianirang nabaaha aro uni 
gisiko namgijana skanirang batroroaha. 
Indiba ua maiko dakaha ? Ua indine 
aganjaha, “Anga goka gita kam ka-aha. 
Anga Isolni beng ako manijana jara ong- 
beaha. Ian angni dos ong-a.” Indiba 
ua mdakesa aganaha, “Angni dos ong-ja, 
Hobasa angko tol-napaha.” Ua an-tangni 
dakgimin kamna daiko ra-gija sakgipin- 
kosa matnange aganskaaha. Hobaba ap- 
sanko aganpaaha. Ua an-tangni gaualako 
ku-rachakani pal chipukosa matnange 
aganskaaha. Chipu angko tol-napaha me- 
sa Hoba aganaha. Indake Adam aro 
Hobaoni intalan da-alona kingking man- 
derang an-tangtangni namgija kamna 

daiko ra*na sikja aro man*a dipetde pa*ske 
jokna joton ka’ronga. 

Schoolo poraigipa brsarang mangmang- 
ba an'tangtang aratachi aro simsakgijani- 
chi porikarango chu-sokgijagipa ong*oba 
indakesa aganronga: “Ian angni dos ong - - 
ja. Angni simsakgija aro man gijani gimin 
ongja, indiba, master chingna name ski- 
jahanigiminsa ong'a.” Tilekaorim-a main - 
gipa manderang indakesa aganronga, 
“Tan angni a-selde ong jachim, indiba anga 
tol-napako man-rha.” 

Mande an-tangni namgijanichi lsolo- 
niko ma ekatako man ahaon Isolni katako 
knajaha. Matchu jak uarangni ki sangchi 
donge mogomenggipa rakualni ku rangko 
knaenga dipetde tomdake name re a. 
Indiba, rakualni ku rangko knajahacde ba 
rakual dongjaode uarang biJding bildang 
skatangtang jechiba re*angaia. Uandake 
mandeni kamba ong a. Isolni ku rangko 
knaenga dipet, ua namako daka indiba 
Isolni kuTangko knajahaon ua skatang 
jechiba re-a aro jekoba daka. 

Mande ong*telaigiparang baksa dakgrika. 

Isolni beng ako manie Eden Bario 
dongengmiting somoirango Isolni ong-at- 

gimin pilak matburungrang baksa Adam 
aro Hoba nangrime aro kusi ong-e janggi 
tangna man achim. Indiba Isolni beng-- 
ako ra-jahaon uamang pilak baksan dak- 
grikna nangaha. Abachengao Isol man- 
dena agimikni pilak dakgiminrangni kosako 
bilko man-china gita onaha. Matburung- 
rangba una kenachim, aro una bamachim. 
Adam aro Hoba, Isolni geetanirangko 
manienga dipet pilakan namtokachim. 
Indiba Adam aro Hoba Isolni ge-etani- 
rangko pe e Isoloni maekatako mana- 
haon, Isolni miksongsoaoni dingtang ong-e 
pilakkon dingtang dakna a bachengaha. 

Manderang Isolni ongiminrangko 
Tsolni ska gita jakkalgija an tangtangni 
ska gita jakkalon an tangtangna dukko 
ra*baronga Mesokna gita, an ching iarang- 
ko janapna man gen. Isol an chingna 
mi mis’ko song e cha-china on-aha ; indiba 
mitam manderang mi misiko song e cha-- 
ani pal churangko song e palskaaha aro 
ringskaaha. Indake dakon uamang an*- 
tangtangna bang- a dukrangko rabaa. 
Isol manderangna an-tangtangna jakkal- 
togipa ostrorangko, gitchi, gitchima, atte, 
rua, aro ugita gipmrangko dake jakkal- 
china gita silrangko on*aha. Indiba mande 
Isolni katako manigija uarangko slai, sel u, 

aro ugita gipin ostrorangko mandeskako 
so'otnasa tariskaaha. Indake Isolni ska- 
oniko mandeni skaona dingtangatahaon 
mande an’tangna dukko ra-baronga. 

Mande mandeska baksa dakgrikna nangaha. 

Kain aro Abelni golpoo, adasa ong*- 
oba mitchigrikna man-a ine anching nika. 
Mande an-tang jongadaskako mitchigrikna 
aro so'otgrikna nanganin mamungba asel 
dongjachim. A'songsa a*song gipinko aro 
jatsa jatgipinko mitchigrikna nangani 
mamung a sel dongja. Apsan nangrime 
janggi tanganian nambata ine darangan 
uia. Indiba, an ching, agilsakoniko niate 
niode tomtomaniko aro mandeska a- 
songska baksa meligrike janggi tanganiko 
nikja. Saksa sakgipinko mitchigrike janggi 
tanganian nambatama, ba saksa sak gipin 
baksa meligrike tom-tome janggi tangan 
nambata, ine sing-ode darangan aganchak- 
gen, saksa sakgipin baksa meligrike janggi 
tangan nambata. Indiba, janapbagimin 
gita, a-gilsako manderangni janggi tang- 
aniko niate niode, mandeska mande 
baksa, a-songska a songska baksa dakgn- 
kapian gapaia me nika. 

Indide tom-tom dongan nambata ine 
an ching uiode, mainasa mandeska baksa 

ba a-songska baksa jegrike dakgrike'jang- 
gi tanga ? Ia sing*anina an ching in- 
dakesan aganchakna marrgenchim, mande 
Isoloniko ma-ekatako mairahani gimin ua 
mandeskani namgnina chanchijaha„indiba, 
an'tangni mandapaninasa chanchiaiaha. 
Indake ong'on, an-ching dakgrikaniko je-' 
grikaniko pangnan nikronga. Jekai, me- 
sokatna gita, mande sakgni badiabanam- 
gipa biapko ,a*ba cha-na ske a ? a o na 
anron, ,an*tangsa skang o-na ske jegrik- 
ronga. Mandeni kam da-o pangnan in- 
dake ongaha. 


Mande Isol baksa dakgrikna nangaha . 

Mande Isoloni dingtang ong e janggf 
tangahaon ya Isolni bobil ong-aha. Nok 
gimik melie janggi tangode saksa sak- 
gipinko uigrika aro saksa sakgipinm katako 
manigrike ka sagrika. Dedrangfca pa*- 
gipani kurangko knaon kusi ong-e pa*- 
gipaona chabaa, indiba degipa pagipani 
katako pe-ahaode, aro pagipana bamja- 
haodeindide, ua pagipani ku*rangko knanma 
sikjaha, aro pagipani ku rangko knaon 
pagipaoni katna aikskaaha. 'Indake ong - 
on, pagipani ku*rangko knana skani pal, 
pagipani ku'rangko knaon una kene unont 
katna sikskaaha. 

Pagipani katako manie noko jonga- 
daskarang baksa janggi tangmitingo ua 
nokoni ong*katange noksul songsulni bi*- 
saskarang baksa kalgrike rona gita cholko 
manachim. Indiba ua burungchi katange 
dongeode, jakgitela gita nikoba bakbakan 
jakgitelja aro kenanirang donga ine chan- 
china aro uina a'bachenga. Pagipani noko 
pagipani ning'o dongmitingo bi-sa, waJm 
somoioba kenna nangani dongja, maina 
uni nagipa una simsakachim. Indiba bu- 
rungo saksan dongode kenani banga mai- 
na una simsakgipa darangba dongjawachim. 

Isoloni maeke janggitanggipa sakan- 
tinan kenani bang a. A'gilsako samtang- 
tangchi duulenggipa namgijagipa bobil- 
rangna ua kenna nanga. Ua an'tango 
ka-dongna man ja, maina, ua bobilrangko 
warachakna amna gita uo bil chu’ongja. 
Jsolni ku*rangko knanaba ua da o kenaha, 
aro knana sikjaha. Isol gri janggi tang 
gipa mande sikarini mikkango katenggipa 
matburung gita ong-a. 


PAP JELROROGIPA *SABISI ONG A 

Basakoba basakoba papko an*ching 
anchingni be’enno donggipa an- 



43 


chinek gita mangmang chanchimana, aro 
papko indake chanchiani ongjasrangde 
ong ja. Indiba, anxhing papko anxhingni 
be eno ma bake dongenggipa anxhinek gita 
chanchiaiode, papni ning'luaniko anxhing 
rongtale uina man jawachim. Chongipa 
bi-sa bija bitchiko ba mitaiko chaode uni 
ku*siko nangripake mitchi mitchi daka. 
Indake ongxn, ma gipa chi dingao ba # - 
rako sime bi sani icusikoniko moilako 
ipake galna man aia. Mitam manderang 
papko indake chanchia. Indiba mandeni 
bigilo donggipa moilana bate bata. Man- 
deni papko mandeko saatgipa sabisi gita 
anxhing chanchiode indide, papni ning-- 
tuaniko uina an ching krabate man gen. 

Mande sabisiko ia minggitam cholrangchi 
man-ronga . 

Anxhingni sabisiko man ani a-selrangni 
gimin sandie niode ia minggitam a sel- 
rangan mongsongbatgiparang ong a ine 
anxhing nikgen. Ia minggitam cholranga, 
ma-a paachi, mandeskachi, aro an'tangni 
simsakgijanichi. 

Bang’a anxhingni saa ding anirangan 
an chingni ma a paaoni an chingo batronga. 
Bexnm saa ding a, max paaoni anxhingo 
baton, beben bi sani dos ong'ja, mdiba 

bi*sa saako man-on uni dukko chakna 
nanga. Uni dukoni dos ong-oba ong*- 
jaobaua jokna man-ja. 

Aroba basakobara, ma*a paachi ong - - 
jaoba, mandeskachiba ong ronga. Indake 
saa ding-aniko anching mandeskaoniko 
man-on, basakobade ian an*chingni sim- 
sakgijachi ong-a indiba basakobade an- 
chingni simsakgijanichi ong-ja. An-ching 
mandeksa baksa pangnan dongna nangani 
gimin mandeskani sabisioni an-ching jok- 
srangna man gen ia ong'ja. Saksa mande 
konchi cha-giparang baksa ruute dongna 
nangode, aro uno an-tangko champengani 
sam dongjaode ua ruutgijan konchi cha’- 
ako man pachongmotgen. 

Indiba bang a saa ding - anian anxhing 
an'tangtangni simsakgijanichi ong rong- 
bata. Mesokatna gita, mande saksa rong- 
talgija janggi tangode, a segija chaxde, 
moila chiko ringode, be eno saa ding ako 
bakan man'gen. Indake ma - manti rok- 
rangko anxhing an chingni simsakgija 
janggi tanganichi manTonga. 

Papni sabisi ia a*selrangichi giproroa. 

Be enni saa ding a jedake giproroa^ 
papni sabisiba uandaken giproroa. Papni 

sabisini giproroani aselrangko anxhing 
sandie niode ia a selrangan mongsongbat- 
giparang ong a ine nikgen. Ia a*selranga, 
ma-a paachi, mandeskachi, aro antangchi. 

Papni sabisi anxhingni ma a paaoni 
batrikrikxonga. Anxhingni ma-giparang 
anxhingko papo oko keahani gimin, an*- 
ching ma-gipa pagiparangni papko man - - 
rikrikgiparang ong aha. Indake, darangba 
namtena skoba namtena man-jaha, maina, 
mande pap,o atchie, papo dal bagipa ong-. 
aha. Anxhingni sambao donggipa mande- 
rangni sabisioni an chingjoksrangna man*- 
ja gita, anxhingni sambao donggipa man- 
derangni papni sabisi anxhingo batronga. 
Indake ong’ani gimin anxhing sakantian 
a giisakna chanchianirang, a gilsakni pilak 
gamna rasongna, mikbokanirang donga. 
A-gilsakni darang mandeba agilsako dong-e 
a-gilsaknirangko amgijagipa dongjawa. 
Ia papni sabisi anxhing sakantikon ma*- 
rang nangataha. 

Indiba,. bang*a papni rokrangko an*- 
ching anxhingni sim6akgijanichi man*- 
ronga. Rongtalgija chiko ringe, a*segija 
cha-e, be-enni rokko man-a gita, namgija 
chanchianiohi, namgijana > jaku ga*anichi, 
namgijana miksonganichi anxhing papni 

sabisiko manronga. Anxhing simsake 
janggi tangode indakgipa banga namgi- 
jarangoni jokna man-genchim. 

Papni sabisioni an*sengatani cholrang. 

Papni sabisiko, ma-gipani bi*sani ku-- 
sikoni moilako chi dingao barako sime 
ipake gala gita, altuae galna man-ja. An*- 
ching papni sabisioni amsengatako man na 
nangode indide an-ching indake uina nanga. 
Indake uijaskal anxhing anxhingni papni 
sabisioni an sengatako man -jawachim. Ia 
uina nanganiranga, “Anga saaenga; anga 
ansengna nanga, aro anga nimgen.” 

Bang*a manderangan saa ding*ako man*- 
oba antangko saenga ine kurachakna sikja. 
Indake konchi cha-ako man gipa mande- 
rang skanggipa pan nakatchengani somo- 
iode indakesan aganaia, “An sengenga, 
saja. Iarangde maiba mintotasa ; ia nachil 
ritchaa gita, kuxhil dandila gita dakani- 
rangde, mainiba a'selsa ong*a.” Iandaken 
papni sabisiko man gipa mande sakantiba 
ong'a. Uamang'ni indake aganako an*> 
chmg knaronga, “Angaba apsanaia, re> 
anggipa robibaro giljachil re gijade sko 
saam giminsa.” Beben basakoba basak- 
oba sagipa mande an*tangko saaenga 
ine uia, indiba ua an*tangni saaoni an - 

sengsrangnade sikja. Ua indake agan- 
ronga, “Angade an sengade ong-jaenga 
indiba maiko dakgen, ojaba namatna 
man’ja “Nama oja donga ua nangni 
saako an sengatna man-gen ine agane on- 
oba ua indakesan aganrongaia, “Sam 
ra bejok, namja.” Indake pa ske agana- 
nirangko an ching pangnan nika, aro 
knaa. Iamang an tangtangni saaoni an - 
sengna sikchongmotgiparang ongja. In- 
dakgipa manderang bilongroroe sironga. 

Papni sabisiko man-gipa manderangta 
apsan. An'tangtangko papirang ine ua- 
mang uia, aro pap ka-ani namja incta 
uamang uia. Indiba, papni sabisieni 
joksrangna uamang sikja. Unigimin ua- 
mang*na an-ching dal gipa oja, Jisu Kris- 
toni gimin agane on oba uamang gisik 
nangja, beben uamang ua an chingm pap 
rangko rongtalatna man a ine uia indiba 
uamang unona re-bae an*sengtako man*na 
sikja. Indakgipa manderang an*tangtangni 
papni sabisioni an*sengna sikchcngmct- 
giparang ong ja. 

Mitamrang an’tangtangko saenga ine 
uia aro ojachi ree sam ra-naba donga. 
Indiba uamang nimna sikja. Uamang 
okgitchak sae atamo sam ringe pringo 

te-gatchu chataigipa manderang gita ong - - 
aia. Banga manderangan chu ringa nam- 
ja ine uia. lndiba kristian dakbewalrangko 
ja*rikchina aganode uamang jarikpana 
sikja. Robibar atamo chu ringako gisik 
pil*e sombar pringo chu dokano a-songe- 
taigipa manderang gita uamang dakaia. 

Pap aro dakmajoani . 

Pap aro dakmajoani dingtanganiko an*- 
ching rongtale ma*sina nanga. Mande 
ripengtangna groko chotna manjaode 
namen duk ong-e ua saniba tangkako 
chauna dakmajoaniko man-naba donga, 
indiba ua cha-una nangade ong ja. Una 
indake saniba tangkako cha ue groko chotna 
chanchion, “Anga cha*ue pap ka’jawa ine 
ua chanchina man*a.” Indiba mande in- 
dake aganrongbreja, batesa maiba dak- 
majoanio ga*akon anxhing pa'skamkosa 
aganna joton ka ronga. Adam aro Ho- 
bani sal intalan mandeo indakgipa chan- 
chiani gis*k dongbaaha ine anxhing agan- 
baaha. Adam an'tangni dosiko ra'gija 
Hobako matnange aganaha. Uandaken, 
Hobaba an'tangni doskp ra'gija chipukosa 
dosi galaha. Matburung pap ka-na man*- 
ja maina matburung nama aro namgijako 
uija. Matburungrang okkria, ringna ska, 
aro kenako uia, .indiba, matburungrango 

nama namgijako uiani gisik dongja. In- 
dake ong-ani gimin matburungrang pap 
kamamanja - Mandeko Isolni jagring gita 
ong-atahani gimin mandesan nama namgi- 
jako uia, aro nama namgijako uie mandesan 
pap ka na mama. Aroba, mande nama 
namgijako uiani gisik dongani gimin uko 
dakmajoronga. 

lana agreba amching minggipinko uina 
nangani dongkua. Amchingona dakma- 
joani sokbaon darangba indakc agana 
man ja, “Angko dakmajoani bilongduggaa.” 
Mandeko dakmajoani bilongdugaani dong- 
ja. Maina anchingni bilni warachakna 
amanina agre amchingko dakmajorongja. 
Ba airching indake agana man'ja, Pilakan 
indakede dakrongaia, uni giminsa anga 
iako daka, iakode pap ine anching chan- 
china manja.” Namgija, manderangni 
dakrongahani gimin nama ong-aina man-ja, 
Manderang dakrongoba dakrongjaoba 
namgijade namgija ong'aia. Manderang 
jekoba aganbo, wa alde pangnan Kama. 
Iako aganachi an ching paskani katakosan 
aganronga. Unigimm angni dakgiminna 
anga dai nanggipa ong a. Indiba anching 
amchingni dakgimin paponi jokna skode, 
pa-skachi ong*ja, indiba, an chingni guala- 
niko ku*rachake kema bi anichisa mama. 

—4 



ODAI. IV 

KA SAANNI RENGSI. 

MANDE AN-TANGKO JOKATNA 
MANJA 

Mandeni an tangko jokatna man gijani 
a*selrangni gimin aganna bangen man - 
genchim. Indiba iani bidingo kan- 
dikbee indake agana ska. Mande, Isolni 
jagring gita ong-atako man ahaoba, ua 
pap kaahani gimin Tsolni miksongani gita 
ong jaha. Papni a\sel mande Isoloni ding- 
tangatako man na nangaha. Janggi joka- 
niko man na mande isolni kema walako 
man na nanga. Indiba Jsolni kemaka ako 
man-na nanggcnchimode mande Isolona 
re'bapilna nanggenchim. 

A'bachengao an ching mandeni pap 
kaxhenganini gimin Adam aro Hobani 
golpoko poraiaha. Adam aro Hoba pap 
ka'ahaon Isolni ku*rangko knae Isolona 
re'bana skani pal Isolni kirrangna kene 
Isoloni kate jokna dongnuaha. Pap ka-- 
gipa mande sakantini kam da’oba indake 
apsan ong'kuenga. Anxhing pap ka 1 - 

ahaon Isolni kurangko knana kenaha aro 
Isoloni jokna ske Isoloni dongnuaha. 
Mandeni kam indake ong-ani gimin mande 
mamungdakeba an tangko jokalna manja. 

Aroba minggipin, an-chingni janggi 
jokani paponi jokanisan ongaija, indita, 
jringjrotni janggiko man anifca onga. In- 
diba, jringjrotni janggi Jsolni on asa ong - 
ani gimin, mande iako an-tangari manna 
man ja. lndide, an-chingni janggi jokania, 
paponi joke Isol baksa ‘ongtaipilani 
onga. 

A'gilsakni darang gipin toromrangba 
mande maikai Isolona soktaipilna man - 
gen ia cholrangko mesoka. Uni gimin 
iani bidingode pilak toroman apsan ong a. 
Indiba gipin toromrang, jckai, Hindu 
torom, Islam, Budhist, ba gipinrang, mande 
Isolona sokpilna nangode kema watako 
manchengna nanga ine skiani ongja. 
Aroba ia toromrang mandeni papko kema 
watna man ja, maina, la pilak toromrangan 
mandeni toromrangsan ong a. Indiba Kris- 
tian torom mandeni torom ong ja, indiba 
ian Isolni mandena on gimin torom ong a. 
Indake Kristian torom Isolni torom ong*- 
ani gimin, Kristian torom mandeni papko 
kema watna man*a. 

Kristian torom Isoloni ong-a ine ar- 
ching maikai uia ? An ching maio pang- 
chake anchingni toromsan Isoloni onga, 
pilak gipin toromrangde mandeonisan onga 
ine agana ? Tarangko an chingni aganani 
asela Jisu Kristoni gimin ong'aha. Jisu 
Kristosan Jsolni de ong e mandeni papko 
kema watna man-a, aro iakodakna darang 
toromni dilgipaba man ja, maina uamanga 
manderangsan onga. Jndide an chingni 
skanggipia sandina nangania, “Jisu Kris- 
toa sawa ?"’ 


JISU KRISTOA SAWA 

Bilsi hajalgni mang re'angaha, Palestine 
a'songni Bethlehem minggipa chongipa 
songo bi’sa saksa atchiaha. Uni atchion 
ongTonggijanirang ong aha. Indake ong - - 
ahaoba ua darang songni bisarang gitan 
dahroroaha, aro mistrini kamko dal -a 
chu'sokahaon ka*aha. 

Bilsi kolatchi mang ong ahaon, ua 
Jordan chibimao Johan Napbolatgipani 
jakchi napbolatako man aha. Johanni 
jakcbi Jordan chibimao napbolatako man - 
ani ja'mano ua skiprakna a*bachengaha. 
Uni indake skiprakako manderang knaon. 

sandina a-bachengaha, “Iara sawa ?” 
Da*o ua an tang baksa adita ripengrangko 
chiniongaha. la chimonggimin uni ripeng- 
rangkon sninggiparang mingachim. 

Uni sninggiparang pilakan ramramman- 
derangsan ongachim. Pitor, aro Johan 
natok rim e cha'giparangsan ong achim. 
Mali kajina gilgipa mandcsan ong achim. 

Jisuni kam aro skiamrang pilakkon an- 
ching uitoka. Uarangko anxhingni uitok- 
na man-ani a-selranga, uni skianirangko 
uni sninggiparang see donangtokahani 
gimin ong aha. Uamang ni see donang- 
giminrangko an ching sastroo nikna mama, 
la sastroo segimin golporangkoa sning- 
giparang antangtang banaie seaha ine an'- 
ching agana manja. Jarangko an’tang- 
tangni nikgimm aro knagimin mancha- 
kon uamang see donangaha. 

Jisuni sninggiparang Jisuko ja rikon 
bakan jajaani ong aha. Uamang ni ski- 
giparangoni, aganprakgiparangoni aro dcc- 
tor-rangoni Jisu dingtanga ine uamang 
bakan nikaha. Ong ronggijako uamang'ni 
nikania, salsao uamang Jisu baksa chongipa 
ringo sagalko choangengachim. Rang’san 
sagalo balwa ta rakahaaro chipakorepilak- 

chin sataha. Umang-ni chongipa ring 
dubinasiengahachim. Indakmiting somoio 
Jisude tusiengachim. Sninggiparang kene 
Jisuko demesaaha, aro Jisu balwa aro 
sagalko indataha, unon balwa taraka aro 
sagal chipokpeka tonvtomaha. Agaona 
sokpilon uni sninggiparang singgrikna 
a'bachengaha, “Tara Sawa ? Balwa aro 
sagalba una bamake !” 

Jisuni sninggiparang Jisu mande ram- 
ramsan ine uia. Sakgipinrang gilan ua 
okkria, aro cha'aniko nanga, sakgipiniang 
gitan uaba neng-paa aro tusina nanga. 
Indiba, kasne ka-sne uni aiao inmanam 
kamrangko nikoa, aro uni aiao inmangipa 
katarangko knaoa, ia mande darang gipin- 
rangoni dingtanga ine uamang nikaha. 
Ia mande Jihudirangni ruutbea bilsirangna 
nisengsoenggipa Messiah chongmotan 
ine uamang uiaha. Tako Pitor uichengaha, 
aro uni ja-mano pilak gipin sninggiparang- 
ba uiaha. Beben Jisu Kristoa, mande- 
rangko jokatna Isolni ku’rachaksogipa 
Messiah ong’bebeachim. 

Jisuko chisolo datkapaha, sninggiprang 
iako nikaha. tJko gopaha, aro Robibar 
pringo ua a kolo dongjaha ine uamang 
nikaha. Da-osa uamang Jisuni gimin 

rongtalbate uiaha. Jisuni sninggiprarang- 
oni Thomas Jisu sigiminoni chakatpilaha 
ine bebera jaha. Gipinrang iani gimin 
aganon ua indakesa aganaha, “Anga uni 
jakpao gojalni pariko nikjaskal, aro gojal- 
rangni pario jaksitangchi jotdape nina 
manjaksal, aro uni oksiko sekuchi suani 
pariko dangtape nina man-jaskal anga 
bebera jawa.” Indake Jisu sigiminoni chak- 
a f pilani ja'mano ua Thomasna aganaha, 
“An gni jakpao gojalni pariko aro angni 
oksiko sekuchi su ani pariko nang nijak- 
rangchi dangtape nibo.” Iako nikani ja-- 
manosa Thomas indake aganaha, “Angni 
Gitel, aro angni Isol.” 

Jisu Mande chongmot ong-a. 

Jisum gimin Kristian, rangni beberaani 
minggniko janapna man-gcn. Skanggipao 
Kristianrang Jisu mande chongmot ine 
uamang bebera-a. Ua me chikni oko 
atchiaha, aro gipin manderang gitan agil- 
sako janggi tangaha, dakmajoako man'- 
aha aro siaha. Indiba ua dakmajoako 
man-ahaoba uo pap dongjachim. Ua pap- 
ni ning tuako uiachim, papara mandeko 
Isolomko dingtangata me ua uiaha. Uni 
gimin ua chisolo indake aganaha, “O 
angni Isol, na a maina angko watgalaha ?’* 
Indiba, ian antangpapdongelsolnigalchip- 

ako mangipa mandeni kaia ongjachim. 
Uo pap dongjachim. Agilsako katchi- 
mkgiparang, gisik seng giparang, skia 
mangiparang bang'aha, indiba, darangba 
Jisu gita pap donggijagipa mande dongjaha. 

Ua Isolni Depante onga . 

Gnigipao, Jisu mandechong motsan 
ong-aija, indiba, ua Isolni Depante chong - 
motba ong a me Kristianrang Jisuko be- 
bera achim. A-gilsakko ong’atna skangon, 
ua [sol baksachim. A gilsakko ong atani 
jamano Isol uko a gilsakona watataha. 
Isol an tangni Depanteko an-tangni ska 
gita ong atna man genchim. Dal gimin 
mande gita ong jolate ua uko aramoni 
chokonjolatnaba mangenchim. Jndake 
ong jaoba, Isolni namnika ong-genchimode, 
Isol uko a koloni ong'katatnaba man - 
genchim. Indiba, Isol an tangni Depante- 
ko mechiko atchiatna nammkaham 
giminsa Ua uko me chikchi atchiataha. 


Jisuko Isolni Depante ine bebera*ani a*sel- 
rang. 

Kristianrangni Jisuko Isolni Depante 
ong*a ine bebera-ani minggitam a*selrang 
donga. Ia minggitam a-Selranga, Jisu 
an’tangni gimin iako saki on*aha aro gni- 

gipao, uni sninggiparangba Jisu Isolni 
Depante onga ine anchingna saki onaha. 
Iana agreba, bon kamao, pilak chasongo 
Jisuo bebera giparangan iako agana. 

Indide, Jisuni sakirangni gimin nibo: 
uni kam aro katarang pilakan ua Isolni 
De ong*a ine anchingna saki on-a. Ua 
ia katarangko an’tangni gimin aganaha. 

“Angan a-gilsakni seng’a.” 

“Mandeni Depante manderangni papko 
watna a-gilsako bil gnang.” 

“Angan rama aro bebe aro janggi.” 

“Abrahamna skang anga donga.” 

“Angko nikgipan Pagipako mkaha.” 

“Anga aro Apa apsan.” 

Jisuni ia sakirangna agreba, uni sning- 
giparangba Jisu Isolni Depante ong a ine 
anchingna saki onaha. Jisuni sning- 
giparangna Jisuko Isolni Depante ine be- 
berana altuani ong aha. Jisuko uamang 
rongtalen uiachim. A amang uni ma*ako, 
uni paako, uni jong-nodrangko uiachim. 
An-tangtangni indake uigipa mandeko 
maikai uamang Isolni De ine bebera na 
man*a ? Iana anxhing mingsakosan agan- 
chakna man gen, ia aganchakania, Ua 
Isolni Depante ongchongmotahani 

giminsa uamang iako agana gaakaha. 
Aroba, iana agreba, Jisuko uamang Isolni 
Depante ine beberaanio namen duk aro 
a-rikako man-aha. Iako beberaani a- 
selan uamang patoko donako man aha 
uamang ko a-rikaha, uamang ko mitchi- 
aha, uamang an tangtang jik dedrang ma- 
drangko gimaataha. Indiba iarang pilakko 
uamang chakna nangahaoba, uamang 
Jisuko Isolni De ongja ine jena manjaha. 
Indide, Jisuko uamang-ni Isolni Depante 
ine bebera-ani a-sela, uamang uni kam 
aro kataon ua Isolni Depante ong a ine 
nikaliani giminsa iako indake rake saki 
on*aha. “Agilsakko jokatgipa ong-china 
Pagipa Depanteko watataha ine chinga 
nikaha aro saki on - a.'’ 1 Job. 4:14. 

Iarangsan ong ai a, indiba da-ororom 
Jisuo bebera gipa manderangba Jisu Isolni 
Depante ong a ine sakiko on-a. A gilsakni 
je biaooba donge bebera gipa ong ja maina, 
ua aosankon agangen, “Jisu Isolni De- 
pante Ong’a.” Indake Jisuo bebera gipa 
sakantini saki on ani a-sela, Sastroo seaniko 
nike Jisu Isolni Depante ong a ine saki 
on-anisan ong aia, indiba, uamang iako 
an tangtangni janggi tanganio uichong mot- 
ahant giminsa indake saki onaha. 
Indake ong-ani gimin uamang sina nang- 

oba, ma-drang bakdrangko watna nang- 
oba, ba ongjaodc ma-manti dukrangko 
chakna nangoba uamang Jisuko Tsolni 
Depante ong-a ine jechakna manjaha. 
Uamang Jisu Isolni Depante onga ine 
ku-rachaknan ga aka. 


JISU MATKO DAKAHA 

Jisum kamrangko sandiate ua maiko 
dakaha ine an chingo saoba sing-ode bang-- 
en agana man-gen. Ua manderangna 
Nama Katako aganprakaha; uni Nama 
Kata manderang jedakodc Isol aro mande- 
ska baksa gital ramaojanggi tangereru- 
rana man-gen iako mesokaha. Ua man- 
derangna Nama Katakosan aganprakai 
jiha, indiba, ua nama kamrangkoba ka-aha. 
Ua sagiparangko an-sengataha, kanarangko 
nikataha; korerangko a-rikaha, korarang- 
ko re-ataha, aro sigiminrangkoba tang- 
pilataha. Indake kamrangko ka-e ua man- 
derangna gital janggiko onaha. 

Bonkamao ua manderangna janggi- 
tangko on e chisolo datkapako manaha. 
Uni pilak kamrangni gisepo chisolo man- 
derangni papna sichakanian dalbatgipa 
kam onga me an-ching bebera-a. Uni 



60 


chisoio sianiko Kristianrang mdake be- 
beraa, “ An-chingm paprangko kema watna 
aro anchingko salgi manatna ua siaha.” 
Indiba maikai indake ong na man-gen ? 
Mande saksani siania maikai sakgipinko 
salgi manatna man-gen? Indake maikai 
ong-chongmota iani gimin, sandie nina. 

A-gilsako donggipa manderang pap 
aro namgijao dongengachim. Pap aro 
namgijao donge uamang gimagnigiparang 
ong-achim. Manderangni indake gimana- 
siaoniko jokatna Isol an tangni saksa kam- 
kam Depanteko a gilsakona watataha. 
Indiba, Jisu Kristo a-gilsakona sengako 
rabae manderangni namgija kamrangko 
parak ong-atahaoa manderang uko 
namnikjaha. Uni gimin manderang uko 
so v ote galaha. Indakgipa namgija gisik 
Kiapasni ka tongo, Judas Iskarictni gi- 
siko, Roman Governor Pilatni gisiko napa- 
hani giminsa uamang Isolni Depanteko 
so - ote galaha. Indiba Jisuko so ote galani 
ja mano namen aiao inmangipa ong-aha. 
Jisu siaoni chakatpilaha. Uni gimin sia 
uko amjaha, batesa ua siako amaha. In- 
dake sigiminoni chakatpile ua namgijako 
amsrangaha. Uko chisoio datkapanichi 
aro chisoio uni an chi jokanichi a-gimikna 
janggi jokaniko ra baaha. Mandeni papko 

su srangsrangaha, aro mandeko Isolona 
rimbapilaha. Iani gimin sastroo rongtalbee 
indake agana, Jisu an chichi an chingko 
su'srangsrangaha. Aroba indake agan- 
taia, “Jisu siahani gimin amching tanga.” 

Saksa mandeni sianichi sakgipin man- 
deni tanganiko anching nikronga. Pante 
saksa amiangni dilgipako salsao namen 
kaonangatbeahachim. Dalgipa bichal 
ka-gipa ia panteko bichal ka e uko sianiona 
ga-akataha. Ua pantena indake aganaha, 
“Na-a sina nanggen." Indiba ia bisani 
ma-gipa ia bi sana namen ka safceani gi- 
min, ma-gipa bisatangna janggitangko 
onchakaha. Indake magipani sianichi 
de-gipa tangrikna man aha. 

An-tangko ja-rikgiparangko Jisu bang-- 
gija mesrang gita chanaha. Cha-urang 
aro namgija manderang uni mesrangko 
cha-una aro nisina re-banaba donga, in- 
diba namgipa rakual an-tangni mesrangna 
janggitangko gimaalna nangoba warachak- 
genchim. Mes nirikgipa so otako man'- 
naba donga, indiba uni mesrang janggi 
jokaniko man genchim. Mandeni janggi 
tanganio mandeko pap aro namgija duul- 
ronga. Mande ia namgijanirang aro pap 
baksa dakgrikna nangronga, indiba, mande 

pangnan amatako manronga. Jisu rebae 
mandeko jokatna dakgrikoa ua so otako 
man-aha, indiba uni jokgimin anchichi 
anching jokaniko manskaaha. 

JISUNI SIANICHI AN CHING MAIKAI 
JOKANIKO MAN-AHA 

Jisuni sianichi amching maikai jokaniko 
manaha iani gimin minggitamko agana 
mangen. 

Chisolan Mesokani . 

Jisuni siachi maikai mande Isol baksa 
nangrimatako man taiaha, chisolan mande 
sakantina mesokani onga. Minggitam 
dake chisolan an-chingni mesokani ong a 
ine anching ra na mangen. An tangni 
janggi tanganio Jisu an tangni janggiko 
onjiskal manderang Isolni ka saaniko 
ma sijawa ine Jisu uiaha. Indake chisolo 
sina nanggen ine uie ua donsogimin chi- 
solo sina Jerusalemchi mikkange re ang- 
aha. Duk jajrenga gri janggi tange chi- 
solo sina re-angania uni bamani chong'- 
motko mesoka. Iana bate dal batgipa 
gipin bamaniko an ching nikja. 

Chisol, Jisuni bamanikosan mesokaia 
ong ja, indiba ua uni bebera anikoba me- 

sokachim. Ua chisolo sina nanggenma 
nangjawa iani gimin ua Gathsemane bario 
bimitingo rongtale uikujaengachim. Uni 
dakgni kam bang kuengachim. Ua sia- 
haode, uni dakgni kamrangko matchotatna 
manjawahachim. Tndake ong ani gimin 
Jisu indake agana, “Ong na amode ia 
ringchakani angni mikkangoni chel china.’ 
Indiba Isolo uni bebera ani kimkim mang- 
rakachim. Uni gimin ua indake aganlaia, 
“Indiba angni ska ongja, nangni ska 
ongchina.” Chisolo siani somoioba 
pagipa uko watgalaha ine ua chanchia- 
chim. Uni gimin ua indake aganaha, 
“Angni Tsoi, angni Lsol, na-a maina angko 
watgalaha ?” Indiba, ia somoioba lsol 
Jisuko watgalkujachim. Pagipa uko wat- 
galja ine ua uichongmotaha. Uni gimin 
ua ia somoioba indake agankuna mam- 
aha, “Apa angni janggiko nang ni jako 
pakwata.” 

Aroba chisol Jisuni anhangko on'ata- 
niko mesokachim. Cha ugipako gita chi- 
solo datkapako man na Jisuna mairong- 
pile kratcha - ani ong-achim. Indiba, Jisu 
an’tangan Isolni De ong oba an’tangni 
gimin chanchijaha, Ua indake aganjaha, 
*‘Mande so*otgipako gita chisolo datkapako 
man*on manderang angko badine chan- 
chigen?” Ua pilakna bate dal batgipa 

ong'oba ua pilakna dangdike ongipa ong-- 
aha. Uni gimin ua amtangni gimin in- 
dakesa agana, “Mandeni Depante dang- 
dike on ako mamade rebaja, indiba dang- 
dike on*a aro bang ani pal antangm jang- 
giko piokani ine onmasa re baaha.” 

Chisolan Nangrimatani Ong*a . 

Jisu chisolo siachi maidake papko 
amna man-aha iani gimin an ching nik- 
baaha. Tndiba Jisu chisolo sie papni bil- 
rangko amasan ongaijaha, indiba, uni 
chisolo siachi ua mandeko Isol baksa 
nangrimgrikatpilaha. 

A'bachengao Adamko Eden barioniko 
a-rikataha ine airching nikbaaha. Bario- 
niko a rikatako man on mande lsol baksa 
nangrimpiltaina cholko amaha, indiba 
man jaha. Pap uamang ko pangnan cham- 
penge donaha. Papara bariko kadule 
dongimin guare gita onga. Ia papni 
guareko mande pe-e Isolona re'bapilna 
man jachim. Indiba Jisu Kristo chisolo 
sie ia papni guareko pe e galaha, aro in- 
dake mandeko Isol baksa nangrimatai- 
pilaha. Jisu ia papni guare, mandeko 
Isoloni dongpengengipako pee galna mana 
maina Jisu an'tangan IsoJni Depante ong'a- 
Indiba ia papni guareko pe’e galna Jisuna 

altuani ongjaha, maina ua iako dakna 
an’tangni janggiko oirna nangaha. 

Ua mai dukko chakchikjok 
Anxhing uina man ja ; 

Anchingna uno datkapjok, 

Tako beberaa. 

An chingni papko watsrangna 
Anxhingko namatna, 

Anchingko salgi man atna, 

Anxhitang on aha. 

Chisolan boli ong-a : 

Chisolan anxhingna Jisuni on chakram 
boli ong'a. Beben ka-onangenggipa mi- 
teko namatna gita matburungko boli on*a 
Jisuni chisolo sianiko an ching chanchina 
man'ja. Indiba uni siani boli ongxhong- 
mota. 

Mande saksa sanaba gro nangode ua 
uni groko chotna nanga. Ua an tangni 
gro nangako chotna manjaode, ba an - 
tangni groko chotjaode manderang uko 
kakketgipa mande ine chanchijawachim. 
Mande pap ka e gro nanggipa ong aha. 
Uni gro sia ong achim. Ia groko an - 
ching chotna ga akachim. Indiba Jisu 
Kristo re'bae an chingni ia .groko chotaha. 
Uni anxhingni groko chotanichi anxhing 

-5 

an-chingni grooni joke siaoni jokgiparang 
ong-aha. 

Jihudirang Isolna boli on-on nambat- 
gipa matburungkosa on-achim. Ong-sia 
gnanggipa matburungko jedake, saa dong- 
ako, kana ba kora ba ong sia dongako 
uamang boli on na manjawachim. In- 
dake nambatgipa matburungkosa uamang 
Isolna boli on-achim. Uamang ia nam- 
batgipa matburungko soote, uni an - 
chiko ganchio satkikie Isolna boli on'- 
achim. Niam Gitalo, papni groko tangka 
ba sona, ba matburungni an chichi chotna 
man ja ine an ching nika. Indiba gam- 
chatbegipa ong sia grigipa mes bisani 
an chiko chongmotan, Jisu Kristoni an- 
chiko on-esa ua groko chotaha. (1 Pit* 
1 : 18 , 19 ). 

Aroba Niam Gitchamo boli on ani 
bidingo iakoba an ching nika. Kamal 
dabbatgipa mes ba do bok bi sani an-chiko 
ra-e Rongtalgipa biapona re*ange bilsio 
changsa manderangm papna boliko on-a. 
Iako nangrimatani salo bilsio changsa 
on achim. Bilsio changsa on*ani miksong- 
ania, ia on-gimin mes ba do bok bi-sani 
an-chi bilsisana gamchata ine uamang 
bebera.achim. Indake ong*ani gimin umang 

bilsiantin iako dakna nangachim. Aroba 
ian Jihudi manderangnasan ongaiachim. 
Indiba anching Niam Gitalni skianiko 
nion, Jisu Jihudirangnisan Kamal 
dal-gipa ongaigija pilak mandeni 
kamal dal'gipa onga ine nika. Indake 
pilak mandeni kamal dal-gipa onge ua 
changsano chirsokgipa boliko on-aha. 
Jisuni on gimin anchi bilsi sanasan ong- 
aijaha, indiba, jringjrotna ong-aha. Jisu 
changsano pilak mandena boliko on-aha. 
Indake a gilsakni je biapo donggipa man- 
deba da o uni an chichi jokataniko mana. 


DAO ANGA MAIKO DAKNA NANGA 

Ian an ching bon-kamgipa singani 
ong-a. la ki-tapko a bachengaoni bon-- 
kamaona poraigipa sakantian Isol aro 
Mandeni gimin uina ske poraiaha ine 
chinga chanchina man-a. Iako poraigipa 
sakantian iano segimin pilakkon ong-- 
niktokna, ba, ong niktokjanaba donga. 
Indiba jerangan iano segimin pilakkan 
kaket ong a ine nika uamang da-o gisik- 
tangtango indake sing-enggen ine chinga 
chanchina man-a. “Kristoni nama sning- 
gipa ong'panara da - o anga maiko dakna 
nanga ?” Indake sing-enggiparangna adita 

dakchakani ong-gnigipa aganchakanirang- 
ko on-atenga. 

Anga saksanja. 

Paptangni a-sel janggi jokaniko am 1 - 
giparang, “Angasanja,” ine uina nanga. 
Anxhing gita janggi jokaniko am-giparang, 
ba paptangni a*sel duko ga ake dongeng- 
giparang anchingni samtangtangonbang a. 
Indakgipa manderangko anxhing an- 
chingni songrango, anxhingni noktango, 
ba je biapoba nikgen. Indakgipa mande 
sakantian ia sing aniko singxnga, ‘Jokna 
anga maiko dakna nanga ?” 

Jokna sikgipa Sakantina ka-dongani donga. 

Anxhing an chingni paprangoni jokna 
skon ia indakgipa gisik Isoloni ong a ine 
uina nan a. Indake sandigipa sakantina n 
ka dongani donga, maina Jisu agana, 
“Angona re’bagipa sakantiko mamung- 
dakeba anga a-palchi galjawa.” 

Namgipa ki tap dakchakgen. 

Paptangoni jokna chanchiani nabaon, 
ian Isoloni ong a ine anxhing uina nanga. 
Da-o Isolni an chingna miksonganiko an*- 
ching uisrangna man na gita anxhing sas- 
troko, chong motan Isolni katako poraina 
nanga. Okkria gita anxhing Isolni katako 

sandiosa Isolni anchingna miksonganiko 
anxhing rongtale uigen. Indiba, ming- 
gipin anxhingni am-anio anchingko dak- 
chakgnigipara, namgipa ki‘tapan ong-a. 
Mesokatna gita, Songregipani Songreani. 
Ia ki tap namgipa ki tap ongchongmota. 
Ia ki tap mande maikai paptangni bojaoni 
jokna joton ka-aha, aro maikai Chisolona 
re-bajaskal bojatangko galna manjaha iani 
gimin anxhingna rongtalbee mesoka. 
Beben an ching Kristianni gronga pilakkon 
gronggen ine ka dongna manja, indiba, 
anxhing sakantian ia a gilsako donge 
songregiparang ong-a ni gimin la ki- 
taponiko bang en skie ra*na man-gen. 

Papni boja. 

Kristian sakantian papni bojanijrimako 
uia. Janggiltango papni jnmbegipa papni 
bojako boe anxhing songregiparang ong-a. 
Indakgipa jrimbegipa papni bojako an-- 
ching bang-a gipin cholrangchi galna joton 
ka-ronga. Indiba mdake jokna joton ka*- 
oba an* ching man ja ine nika. 

Mitam manderang papom jokna ma-- 
gipa pagipa, jonggipa nogiparangchi joton 
ka-a. Indiba, uamang sakantiba an*ching 
gita an-tangtangm papni bojarangoni jokna 
joton ka-giparangsan ong-a. Uni gimin 

uamang anchingni papni bojako air- 
chingoniko chelatna manja. Mitam 
manderang papko rilchenge rae papni 
bojaoni jokna joton kaa. Mande 
ongani gimm pap kagija dongna 
man ja ine uamang agana. Papni gimin 
anching bange chanchina nangja, 
maina pap an chingna indita chanchina 
nangani ong ja ine uamang agana. Beben 
cha - miting; namitmg salrango mande in- 
dake chanchinaba donga, indiba, nam- 
jabegipa obostarang unona sokbaon, man- 
derang indake aganrongja, aro ua salo 
an-tangtangni papni namgijako uie jokna 
ska. Beben mitam manderang pap nam- 
jachong mot ine uia, indiba papni namgi- 
jako maichiba gualna man a gita chol- 
rang donga ine aganskaa. Ua cholrangoni 
mitamranga, mesokatna gita, agiJsakni kusi 
onganirangna ong a. Unigimin mande 
chu ringode aro ma manti kusi ong ani- 
rangko dakode indide ua uni papni nam- 
gijaoni chel na man a aro papni namgi- 
jako gualna man a ine chanchia. Haida, 
mande chu ringe pekmitingo papni nam- 
gijako guale paponi jokna man a gita 
chanchinaba donga, indiba, ua chu peka 
namahaoa amtangni namgijako gualna 
man*ja. Ua an'tangni namgijani giminan 
chanchipiltaina ga aka. 

Chisol. 

Airchinganxhingni papni bojaoni jokna 
skode chisolona re-bana nanga. Indiba, 
anching papni bojako ra e songreangmi- 
tingo, chisolona sokaha ine maikai uigen ? 
Indake an-ching chanchinaba donga. 
Indiba, gisik gnanggipa songregipa ramani 
gimin sandichenggija saksan songrejawa: 
Ua an’tangni re-gni ramako ramanikgipa- 
rango singchengesa ba ongjaode rama nik- 
gi prang baksasa repasranggenchim. 

Indide, Jisuni ramako re na ske rama 
brangna kengiprang ba chisolko nikgualna 
kengiparang, chisolni ramako nikgiparango 
singchengna nanggen. Chisolni lamako 
nikgipa manderangni gimin sastroo bang en 
agana. Aroba Mondoli chisolni ramako 
re e songregiparang ong a. Uanigimin chi- 
solni ramako re na sikgipa manderang 
Mondoli baksa ba ong jaode ia rama nikgi- 
minrang baksa re pana nanggenchim. Aro 
Sastroo indake agananiko an ching nikgen, 
“Doktikbo, unon na simangna do ga oso- 
gen.” Indide na a maina . doktikjawa ? 
Iana agreba indake seako an ching nika, 
“Am*bo unon na simang nikgen.” Indide, 
an ching maina am jawa ? Jisuni sakanti 
unona re*bagipana ku rachakani giminba 
Chanchibo. “Angona re bagipako anga 

mamung dakeba apalchi galjawa.” Indide 
na'a maina dongchipa ? 

An'tangona re*bagipa sakantikon Isol ra*- 
chaka. 

Je a-songoba ongja maina, an*ching 
Isolni ka saani gimin aganna nangode in- 
dakgipa toanichi agangenchim. Saksa 
mandeo depante sakgni dongachim. Ua- 
mangoni depante chonbatgipa antangni 
pagipana indake aganaha, “Anga da'ode 
chironga gita Jeka pora manaha uni 
gimin anga songo donge a a game matchu 
nirike cha na sikjaha. An chingni songo 
ang gita leka pora donggipana mamung 
cholko dakna man ja uni gimin anga da'o 
an*tangna cholko dake ra na gita dal a 
jilachi re angna angna bang a tangkako 
on*atbo.” Pagipa depanteko duk ong*atna 
sikjae una bang a tangkako on*ataha, 
An'tangni tangkako ra e ua pante dab- 
gipa jillachi re angaha. 

Dal gipa jillaona sokon ua an tangko 
tangka bang gipa gita chanchie namgipa, 
dam rakgipa Hotelo dongeaha. Ruutgijan 
bang-a ripengrangko ua man aha. Uni 
ripengskarang uko namnikachim, maina 
ua uamang na bang a tangkarangko koros 
ka-aha. Ua uamang ko cinema nidilaha, 

chu ringdilaha, joa kalidilaha aro ma- 
manti namgijarangko dakdilaha. Ua an - 
tangna dam rakani cholarangko, longpen- 
rangko breaha. Jillao donggipa mexhik- 
rangba uko namnika dakmikaha, maina 
ua uamangnaba banga tangkarangko koros 
kaahachim. Indake tangka dongmiting 
salrango ua kamko amjaha, aro am*na 
simsakjaha. Kamko amani pal indake 
simsakgija janggi tanganichi ua antangni 
tangkako koros ka e bonataha. Unon 
uni nokoniko ra bagipa tangka ruuta 
jarangna chu ongjaha. Tangka bon angeng- 
aha ine nikon adita salrangna sakgipin- 
rangoniko ra chake choliatna man aha, 
aro indake uni ripengrangko ua kusi ong - 
dilna man aha. Jndakmiting salrango ua 
sriksrik kamrangko sandiengachim. Indi- 
ba ua salrango kamko altuae man jachim. 
Clerk kam ka*na gita ua office ge antio- 
nikon sing jojoe niaha, indiba clerk kam 
ka*naba uni leka pora chu ongjani gimin 
ua man jaha. Dokanrango paldmgipa dake 
kam ka naba ua chanchiahachim, indiba, 
paltimgipako nanggiparangba dongska- 
jaha. Hotelo mi song timgipani kamko 
ua ka‘e nioba ua mi songma changjani 
gimin unonikoba adita salni ja-manon 
rikalatako man aha. Unikoa ua songjm- 
maoni ong-kate gitimrangona re ange kuli 

kam ka-na chanchiahachim. Indiba ua 
adita leka pora dongani gimin antangko 
kuli kam kana kranikjaha. Uni gimin 
antango je namkala chola donga uko 
gane mohori kamko ka na amaha, unoba 
mohorini kamkoba manjaha. Indake 
janggi tangani mamung chol dongjaha ine 
nike saksa mandeni noko dongnapeaha. 
Ua mande una kasakchake uko japrako 
adita tangkako on na kurachake rakiaha. 
Ua mande uko wak nirikchina a baona 
watataha. A bao wak nirikmitingo ua 
wakni cha'anirangko cha pae an tangko 
oka*atna amahachim, indiba ua man - 
jaha. Indake duk chaka amchakjae ua 
pagipani nokchi re’angpilaha. 

Pagipa uko salantian sengsoengachim. 
Ua chitirangko seatjani gimin, an-tangni 
depantena maiba a’sel ongaha, ine ua 
chanchiaha. Indake bi sa songona sok- 
bapilon ua gana gri china gri dake re‘- 
baahani gimin, aroba uni bimang ding- 
ahani gimin manderang uko uisotokjaha- 
chim. Saoba a gital songona re baa inesan 
uamang chanchiaha. Indiba pagipa chei - 
ao niksoon uko uisoaha aro uko grongna 
chasoaha. Uamang gronggrikahaon, de- 
pante pagipana aganaha, “Anganangmi 
on-ata tangka gimikon jara dake bon-- 



75 


ataha. Da*o anga choligijagipa pante 
ong-aha. Anga nang m depante ine cha- 
nako manma krajaha. Uni gimin angko 
nang*ni nokolrangoni saksa gita jakkalbo.” 
Indiba pagipa una kasaahani gimin uko 
ka*onangjaha aro uko kema ka e indakesa 
aganaha, “Na-a siahachim, indiba tang- 
pilaha, aro gimaahachim, indiba anga 
nang ko man pilaha.” 

Jisu Isolni ka saako talatna gita ia 
toaniko aganaha. Iako bilsi hajalsana 
skangon aganahaoba, Isolni ka saani gimin 
talatna an*ching da aloba ia apsan gol- 
pokon agankugenchim. Isol an chinga 
ka sachongmota aro an chingni paprang- 
ko kema ka a. Beben an ching mande- 
rang ong e basakoba basakoba pagipani 
nokoni chel'e dongo an'sengbatsusu mke 
pagipani nokoni ong kate katronga. Tndifca 
ruutgijan pagipani noko donga gita namja 
ine an ching nika. Indake ong on an*- 
ching Mondoliona, Isolni nokona re ba- 
pilna kenna nangja. Ua an chingko sal- 
anti nisoe donga, maina Isol ka-saan gap- 
gipa, ka’onangna ka'singipa, aro ka*sae 
dakna jaksramgipa ong’a. 


bonaha 

